recursal/SuperWikiNEXT-32B huggingface dataset:
**一德路**（粵拼：jat1 dak1 lou6）係中國廣東省廣州市一條一般嘅馬路，喺越秀區入面，成條馬路係東西走向。西邊從人民南路同埋和平東路嘅交界嗰邊開始，一直向東去到泰康路同埋廣州起義路嘅交界附近嘅海珠廣場嗰頭。

概要
--

全長大概1150米，闊15—17米，3車道。成條路係單行綫，凈係可以從西邊向東邊行。

史
-

講下呢條所謂嘅一德路，其實喺佢出世嗰陣行到依家為止，個歷史都唔係好耐啫。其實喺明嘉靖年（1565年）嗰陣，由於廣州要整棟外城嘅關係，所以喺依家嘅一德路嗰尐係新嘅城牆。而喺嗰陣嘅地段入面，有「五仙門」同埋「靖海門」呢兩棟門響度。而喺嗰陣時嘅一德路就被人話咗係「三欄」（啫係話果欄、菜欄同埋魚欄）。至於呢條路嘅名係點嚟？就係路邊有間「一德學社」響度先至改咗噉嘅名。喺1920年，廣州市政府通知話要拆城牆嚟整條馬路，結果就開咗條一德路同埋靖海路，就響新開嘅嗰條路兩邊起咗啲騎樓商鋪喺附近。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* **人民南路**、和平東路
* 仁濟路
* 天成路
* 海珠南路
* 靖海路
* **解放南路**
* **海珠橋**、泰康路、**廣州起義路**

俗語
--

廣州入面成日有條數字地名順口簧，其中就包括咗呢度（**加粗**咗嘅字）：

**1德路**、2沙頭、3元里、4牌樓、5仙觀、6榕路、7株榕、8旗二馬路、9曲巷，10甫路。

| * 睇
* 傾
* 改
廣州數字地名順口簧 |
| --- |
| 一德路　　二沙頭　　三元里　　四牌樓　　五仙觀　　六榕路　　七株榕　　八旗二馬路　　九曲巷　　十甫路 |
| 呢支歌仔重有其他版本：三有三角市、三元宮；四有四方砲臺；五有五仙門、五層樓、五眼橋；六有陸（六）羽居、六榕寺；七有七星崗；八有八和坊、八重天；九有九龍泉、上下九、九曜石；十有十香園；重有百子橫。 |
**普通法系**（英文：**Common Law**），又叫做**英美法系**或者**海洋法系**，同民法法系並稱為當今世界最主要嘅兩大法系。特點就係判例法，即係反覆參考判決先例（Precedent），最終產生類似道德觀念一樣嘅普遍、約定俗成嘅法律（Customary rules）。「Common」翻譯做「普通」，取佢「普遍通行」嘅意思。

基本嘅特點
-----

* 判例法做淵源：普通法度嘅唔存在法典形式，淵源係由各判例去到提供返，即係由裁判官嘅裁定形成嘅一系列法例原則同規例，對原法院同其他普通法嘅法院審訊都有約束力。判例法嘅基礎兼核心，係遵循前例嘅原則（或先例規則、先例主義同「判例拘束力」原理）。呢個原則係喺19世紀時候嚴格確立咗。
* 普通法&衡平法嘅實踐：喺嚴格尊重普通法法例嘅同時，會照著衡平法去考慮返良心嘅需要仲有道德戒律嘅要求，以便對普通法進行補充。衡平法通常只由大法官施行。而兩種法體嘅訴訟程序唔同，普通法係會嚴格兼複雜過衡平法，衡平法主要實行書面審理，而唔會實行陪審制度。衡平法嘅救濟辦法多過普通法、或更大程度係由法官嘅自由裁量權所提供嘅。通常普通法度包括咗刑法、契約法同民事侵權行為法（民事責任法），而衡平法就包括咗不動產法、信託財產法、合伙法（商業公司法）、破產法仲有遺囑解釋同埋遺產清理嘅問題。

同大陸法嘅比較
-------

相比起以成文法典（Codification）為依據嘅民法法系，普通法系多數採用不成文法，尤其係判例法，強調「遵循先例原則」（拉丁文：Stare decisis，英文：The doctrine of Precedent）；喺審判時採取當事人進行主義同陪審團制度，亦比較重視司法程序，即救濟先於權利（Remedies preceeds rights）。喺呢種情況下，法律制度同法學理論嘅發展，往往係靠司法實務人員（尤其係高等法院法官）嘅推動，即係法官實質上透過做出判決，起到咗立法嘅效果。

普通法系嘅立法精神係：除非因為客觀環境，或者解決爭議嘅需要，必須以成文法制定某一項目嘅法例，否則就祗需根據當地過去關於呢項嘅習慣，來評定誰是誰非。普通法係判例嘅法，而唔係制定嘅法，係法官喺地方習慣法嘅基礎上，歸納總結而形成嘅一套適用於成個社會嘅法律體系。

英國同美國都係普通法系嘅主要代表國家，但兩國之間嘅法律亦有唔少差異。

註同參考
----

1. ↑  喺《中文主題詞法》2005年版正式主題詞用「**英美法系**」亦稱**普通法系**（頁198），唔用「海洋法系」。
2. ↑  第十四章 法的历史类型 自《法理学》（高等院校法学本科应用型教材）甘肃政法学院法学院院长魏清沂主编、北京大学出版社出版，2011年8月版
**香港特別行政區第一屆政府推選委員會**（簡稱**推委會**），由香港特別行政區籌備委員會籌組而成，推委會全部由香港永久性居民組成，必須具有廣泛代表性，成員包括港區人大代表、全國政協香港委員嘅代表、香港特別行政區成立前曾經响香港行政、立法、諮詢機構任職並且有實際經驗嘅人士同埋各階層、界別中具有代表性嘅人士。

佢哋係負責選出香港特別行政區第一屆行政長官同臨時立法會嘅組織。1996年11月2號香港特別行政區籌備委員會第六次全體會議通過推委會成員名單。推委會共有400名委員，由以下四個界別所組成：

1. 工商、金融界
2. 專業界
3. 勞工、基層、宗教等界
4. 原政界人士、香港地區全國人大代表、香港地區全國政協委員的代表

各界別均分別佔委員總數25%。

推選委員會委員名單
---------

各組別有100人，按繁體字姓氏筆劃為序排列。

一、工商、金融界
丁午壽　于鏡波　王為謙　方潤華　方　鏗　古勝祥　田北俊　呂志和　呂　辛　呂明華  
伍淑清　李兆基　李秀恆　李和聲　李國寶　李群華　李嘉誠　吳文拱　吳亮星　吳連烽  
利國偉　利漢釗　何柱國　何　添　何鴻燊　余國春　邵友保　邵逸夫　林百欣　林光如  
林晉光　林廣兆　林輝實　周亦卿　胡法光　胡經昌　查濟民　施展熊　施學概　袁繼昌  
莊啟程　莊紹綏　夏加利　夏佳理　郭志權　郭炳湘　唐英年　唐學元　陸宗霖　陳少瓊  
陳玉書　陳立志　陳廷驊　陳偉南　陳瑞球　黃士心　黃志祥　黃金富　黃定光　黃宜弘  
黃　球　黃國礎　黃鋼城　曹文錦　曹光彪　許長青　梁華濟　梁偉浩　梁欽榮　梁適華  
梁錦松　張華峰　葉若林　葉國華　葉慶忠　葛達禧　馮永祥　馮志堅　馮國綸　楊孝華  
楊　釗　楊孫西　詹培忠　蔡冠深　蔣麗芸　廖烈文　鄭明訓　鄭海泉　鄭裕彤　鄭維健  
鄧　焜　盧文端　盧重興　錢果豐　謝中民　謝仕榮　蘇澤光　羅友禮　羅康瑞　龔如心

二、專業界
文　樓　方　和　方黃吉雯　孔祥勉　石景宜　朱　正　朱樹豪　阮北耀　伍秉堅　李明堃  
李祖澤　李健鴻　李家祥　　李國章　李焯芬　李業廣　李樂詩　吳思遠　吳家瑋　吳清輝  
岑才生　何冬青　何志平　　何承天　何景安　何錫安　何鍾泰　余潤興　胡定旭　胡漢清  
洪祖杭　紀文鳳　馬　力　　馬逢國　袁士傑　袁靖罡　翁家灼　唐一柱　唐楚男　陳子鈞  
陳文裘　陳清霞　陳復禮　　陳維端　陳耀華　黃玉山　黃永標　黃良會　黃河清　黃乾亨  
黃紹倫　黃景強　黃學海　　梅嶺昌　曹世植　曹宏威　區永熙　許冠文　梁天培　梁秉中  
梁定邦　梁廣灝　張小傑　　張佑啟　葉天養　閔建蜀　鄔維庸　鄒燦基　馮　琳　曾正麟  
曾鈺成　曾勵強　溫嘉旋　　費明儀　楊耀忠　蔡大維　廖長城　廖滌生　鄭漢鈞　劉志榮  
劉佩瓊　劉紹鈞　劉榮廣　　劉漢銓　談靈鈞　潘宗光　潘祖堯　霍震霆　盧志強　盧恩成  
戴希立　謝志偉　鍾華楠　　鍾期榮　蘇肖娟　羅君美　羅德丞　譚小瑩　譚尚渭　譚國雄

三、勞工、基層、宗教等界
丁錦源　王國興　　王紹爾　　方心讓　尹才榜　尹　林　古宣輝　丘福雄　呂禮章　李乃堯  
李明海　李宗德　　李倫傑　　李啟明　李達仁　李鳳英　李澤培　吳錦泉　范錦平　林文輝  
林華英　林淑儀　　郁德芬　　周轉香　屈　超　胡國祥　哈耀恩　侯瑞培　計佑銘　洪清源  
姚秀卿　馬紹良　　夏利萊　　徐錦堯　高寶齡　陸聯芬　陳小玲　陳協平　陳金烈　陳金霖  
陳捷貴　陳　彬　　陳婉嫻　　陳植桂　陳榮燦　陳潤根　陳麗玲　陳　林　孫大倫　孫啟昌  
黃允畋　黃　河　　黃建源　　黃富榮　黃漢清　許旭明　許賢發　梁英標　梁富華　梁祺祐  
梁煜林　梁熾輝　　梁籌庭　　梁權東　張明敏　張國標　張漢忠　葉順興　程介南　曾向群  
曾松芬　曾恩發　　曾　彬　　湯恩佳　湯國華　溫悅球　費　斐　楊　光　趙鎮東　蔡素玉  
鄭鍾偉　歐陽成潮　歐陽寶珍　劉吉良　劉江華　劉健儀　劉森波　潘兆平　潘杜泉　薛磐基  
鄺廣傑　鍾樹根　　簡志豪　　顏錦全　羅叔清　羅建平　釋永惺　釋智慧　釋覺光　龔志強

四、原政界人士、香港地區全國人大代表、香港地區全國政協委員的代表
王英偉　　王敏剛　　田益民　朱幼麟　朱蓮芬　　杜葉錫恩　李大壯　李君夏　李東海　李連生  
李國強　　李偉庭　　李澤添　李鵬飛　吳康民　　吳樹熾　　何世柱　何耀棣　余　燊　汪明荃  
范徐麗泰　林貝聿嘉　林偉強　周子京　周梁淑怡　胡應湘　　胡鴻烈　查懋聲　施子清　施祥鵬  
莫應帆　　莊世平　　唐治安　唐翔千　高苕華　　韋基舜　　陸達兼　陸達權　倪少傑　徐四民  
徐是雄　　徐展堂　　徐國炯　陳乃強　陳日新　　陳永棋　　陳有慶　陳炳煥　陳祖澤　陳　紘  
陳樺碩　　黃光漢　　黃守正　黃克立　黃建立　　黃保欣　　梁尚立　梁定邦　梁愛詩　梁　燊  
張人龍　　張永珍　　張雲楓　張閭蘅　張學明　　葉國謙　　雲大棉　馮秉芬　馮檢基　曾星如  
曾德成　　曾憲梓　　楊啟彥　賈施雅　蔡渭衡　　蔡根培　　蔡德河　廖正亮　廖本懷　廖自強  
廖烈科　　廖瑤珠　　鄭家純　鄭耀棠　鄧兆棠　　鄧廣殷　　潘江偉　潘國濂　劉宇新　劉迺強  
劉皇發　　劉浩清　　薛鳳旋　霍英東　戴　權　　鍾士元　　鍾逸傑　簡福飴　譚惠珠　譚耀宗

參考
--

* 全國人民代表大會關於香港特別行政區第一屆政府和立法會產生辦法的決定
《**耆英先鋒隊**》（英文：**Praying Heros**）係2007年由香港影音使團製作嘅福音電影，套戲嘅對象係長者，劇情比較簡單。故事講述一個熱愛音樂嘅年青音樂人Johnny，同一班「老有所為」、樂天派嘅長者，經歷無盡困難，共同演出一個長者音樂劇，獻畀其他長者欣賞。

劇情簡介
----

年青音樂人Johnny，因為自己嘅理想，同爸爸陳伯產生咗衝突，導致兩父子多年都冇見面。之後，爸爸患上老人癡呆症，Johnny唯有暫時放低音樂理想，留喺香港照顧佢。期間Johnny喺爸爸創立嘅老人中心—祈安社，結識咗一班樂天嘅長者，並因住同哋共同演出音樂劇，獻畀其他長者欣賞，漸漸從無視佢哋嘅努力，到從佢哋身上領受到禱告嘅力量同世上最偉大嘅愛。最後，Johnny更喺牧師嘅引領下，從爸爸自製嘅錄影帶中，領略到爸爸對自己嘅愛，重燃兩代嘅情深。同時，Johnny亦投入老人中心嘅音樂劇演出。

演員表
---

* 李浩然 飾 陳伯
* 羅日廣 飾 老友記
* 游炳根 飾 根叔
* 區慕貞 飾 區慕貞
* 曾淑媛 飾 曾淑媛
* 廖雁玲 飾 廖雁玲
* 張慧珍 飾 張慧珍
* 郭素英 飾 郭素英
* 鄭麗嫦 飾 鄭師傅
* 小金子 飾 喜樂婆婆
* 張堅庭 飾 張堅庭
* 羅蘭 飾 羅蘭
* 周聰 飾 周聰
* 張崇德 飾 Kenneth
* 快必 飾 騙徒

出面網頁
----

* 耆英先鋒隊 - 影音使團
呢篇文講學名嗌Cicuta douglasii嘅植物。搵緊臺灣嗌水毒芹嘅植物嘅話，請睇〈**毒芹**〉。

| How to read a taxoboxHow to read a taxobox**水毒芹** |
| --- |
| 水毒芹嘅花水毒芹嘅花 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 傘形目 Apiales |
|
|
|
|
|
|
|
|
| 科 | 傘形科 Apiaceae |
|
|
|
|
|
| 屬 | 毒芹屬 *Cicuta* |
|
|
|
|
|
|
|
| 種 | **水毒芹 *C. douglasii*** |
|

 |
|
| 二元學名 |
| ***Cicuta douglasii***(DC.) Coult. & Rose |
|
|
|
|
|
|
|
|
|
|
|
|
|
|
|

**水毒芹**（粵拼：seoi2 duk6 kan4；學名：*Cicuta douglasii*）係傘形科毒芹屬嘅長年生草本植物，原產北美洲，而家喺全球各地嘅沼澤地、水邊、溝邊、濕草甸同森林下邊笪濕地都可以搵到。

水毒芹喺美國地區，俾農業部列入北美地區毒性最犀利嘅植物。

毒性
--

水毒芹個樣睇落去有啲似芹，但有芹毒素同生物鹼，尤其係根同梗、地上嘅部分植株都有毒，尤其係葉、花同未熟嘅果最犀利。一唔小心食咗佢會隨時癲癇發作，呼吸系統癱瘓，甚至死亡。

有關嘅書
----

* Schep LJ, Slaughter RJ, Becket G, Beasley DM (April 2009). "Poisoning due to water hemlock". *Clin Toxicol (Phila)*. **47** (4): 270–8. doi:10.1080/15563650902904332. PMID 19514873.

連出去
---

* 水毒芹 中國百科網
* 水毒芹 花言花语
唔好同**水牛山**搞亂。
右邊山林為水牛嶺
水牛嶺上百鳥塔
**水牛嶺**（英文：**Shui Ngau Ling**），香港一山，喺元朗西部，青山公路屏山段以南，水邊村西南後山。雖則叫嶺，查實唔高，三十米有多。如今佔大部份做元朗公園，山頂則起咗百鳥塔。以山為名，當地人叫公園做水牛嶺公園，而原名元朗市鎮公園，就近兩個遊樂場留有舊名。

山上曾有水牛嶺平房區，安置水浸災民，比利時王國捐錢起。原有日晷儀，至今只見下面紀念石碑四面。

當今山腰低處，起有環廻之道，北半公園北路，南半公園南路。

布局
--

布局而言，環廻道內，大部份為元朗公園。西北處有香港童軍總會元朗西區總部。總部南有墓地，有原居民葬山同金塔。中部東南方，亦有水牛嶺義塚，葬有 二次大戰抗日而死嘅人。西南有兩校，一者保良局羅氏信託學校，二者元朗公立中學。東南一校，路德會西門英才中學。

道外，東北有水邊村同協怡山莊。北有市鎮公園北兒童遊樂場，以及博愛醫院元朗商會極限運動場。西北有御豪山莊，西南御景園。兩處西側為山腳大渠邊，有山下路。南有市鎮公園南遊樂場，以及藝典居。東南有翠韻華庭、元朗公立中學校友會小學、同埋華翠豪園。東有元朗游泳池、元朗大球場。

原居民墓地
-----

水牛嶺西側山腰，有風水穴，叫做犀牛望角。風水咁好，有四大墳，分屬屏山鄧氏、水邊村黃氏、馬田村黃氏，同埋上璋圍鄧門張氏。除咗大墳之外，攞咗無數金塔，原居民骨殖地。

另外亦東便亦有零散墓地。

舊時
--

### 地理

未大興土木之前，水牛嶺立於元朗平原，四圍稻田環繞。水牛嶺有主峯，北有副峯。嶺西有水北流，轉西經水邊村匯入后海灣。舊時好近海，再古時為海中洲。

### 菠蘿

舊日除咗山林之外，水牛嶺西側種菠蘿。

### 亂葬崗傳說

百鳥塔
傳聞日本佔領元朗時，水牛嶺山頭為刑場兼亂葬崗，甚為猛鬼。故日後起公園，設七層塔，即百鳥塔，八角如八卦，鎮住怨魂。

### 水牛嶺義塚

一九五六年，博愛醫院籌建公墓，葬有二百名無人處理英魂，醫院值理會定期拜祭。碑文為

|  |  |  |
| --- | --- | --- |
| 「 | 
一九五六年三月　吉旦
二次世界大戰殉難同胞公墓
博愛醫院董事局同寅敬立 | 」 |

兩邊有對聯寫

|  |  |  |
| --- | --- | --- |
| 「 | 
捐軀赴國難英雄
視死忽如歸烈士 | 」 |

### 水牛嶺平房區

一九六一年，水牛嶺平房區揭幕，比利時王國捐錢，美國天主教福利會起。唐字碑文為

|  |  |  |
| --- | --- | --- |
| 「 | 
　此等平房係由
比利時王國捐贈予香
　港人民并由美國天
　主教福利會建造
一九六一年三月十七日　立 | 」 |

一九八六年平房區拆，又有小碑，寫

|  |  |  |
| --- | --- | --- |
| 「 | 
此碑現立於前水牛嶺平房區。
此平房區於一九八六年十二月
清拆以便興建元朗市鎮公園。 | 」 |

### 元朗市鎮公園

啟用碑
一九九一年，區域市政局開放公園，由主席張人龍主持啟用。

攷
-

1. ↑  〈康樂及文化事務署 - 元朗公園 - 戶外設施〉.
2. ↑  〈水牛嶺公園〉.`{{cite web}}`: CS1 maint: url-status (link)
3. ↑  〈水牛嶺平房區紀念石碑〉.
4. 1 2  〈二次世界大戰殉難同胞公墓〉.
5. ↑  〈區區有故講元朗傳說〉.
唔好同**黃埔區體育中心**同**黃埔體育場**搞亂。

 **黃埔區體育館**（粵拼：wong4 bou3 keoi1 tai2 juk6 gun2）
係中國廣東廣州嘅一間冇咗嘅體育館，1986年動工，1987年8月起好，同年9月開放，2011年12月20號開拆，位置喺黃埔區大沙地東398號。

史
-

1986年，廣州市同埋黃埔區人民政府為咗舉辦第六屆全國運動會，出錢喺大沙地東一帶起咗間區級體育館。體育館喺1987年8月起好，一個月後正式開放。運動場地用嘅係國際標準嘅木地板，喺嗰時嚟講算比較高卡士。場館喺六運會期間辦過女子排球賽，六運會閉幕後，場館就開放畀市民參加體育活動。

2010年3月10號，由於黃埔區政府發佈城區「三舊」改造，加上體育館已經唔符合亞運會嘅舉辦標準，所以間體育館原有嘅比賽項目分頭搬到黃埔區體育中心同埋黃埔體育場辦。體育館喺2011年12月20號開拆，最後夷為平地。從2012年5月5號開始，原先體育館嘅用地變成保利中譽廣場。

概況
--

間嘢屬多功能體育館，用嘅係鋼筋混凝土結構。南北觀眾臺雖然用嘅都係長方形平面，但嘥士唔同。建築有4層樓。運動場地都係（24×42）m嘅木地板。觀眾席有2100個固定式玻璃鋼座。館區可以搞文藝演出、播電影同埋集會。

樓層分佈
----

* 1樓
南半區：運動員練習場、休息廳、裁判休息室、記者室、醫務室、運動員沖涼室（2套，都係男女分開）、廣播轉播、電視評論，記分遙控室。
北半區：貴賓休息室、接見室、辦公室、器材庫、配電室。
* 2樓：開放式休息廊
* 3樓：辦公用房
* 4樓：辦公用房

註
-

1. ↑  第四节 体育场馆 黄埔区志
2. 1 2  〈黄埔旧体育馆开拆了〉. 《信息时报》. 2011-12-22.`{{cite news}}`: CS1 maint: url-status (link)
3. ↑  2010年黄埔区人民政府工作报告[*失咗效嘅鏈*] 黄埔区人民政府
唔好同**水竹**搞亂。

| How to read a taxoboxHow to read a taxobox**水燭** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 露兜數目 Pandanales |
|
|
|
|
|
|
|
|
| 科 | 香蒲科 Typhaceae |
|
|
|
|
|
| 屬 | 香蒲屬 *Typha* |
|
|
|
|
|
|
|
| 種 | **水燭 *T. angustifolia*** |
|

 |
|
| 二元學名 |
| ***Typha angustifolia***Linn. |
|
|
|
|
|
|
|
|
|
|
|
|
|
|
|

**水燭**（粵拼：seoi2 zuk1；學名：*Typha angustifolia*）係香蒲科香蒲屬嘅草本植物，喺印度、俄羅斯、尼泊爾、巴基斯坦、美洲、大洋洲、臺灣、歐洲、日本同中國大陸嘅吉林、河北、山東、內蒙古、江蘇、黑龍江、陝西、甘肅、遼寧、河南、新疆、雲南、湖北嘅海拔50～2,800米地區先至搵到。植株多數生喺水邊同沼澤地。佢亦係種淨化環境植物。

樣
-

花着生喺梗頂，啡黃色，樣似蠟燭；每年6～9月開花。

用途
--

佢嘅花序可以做止血藥，其中花乸可以做枕頭芯、座墊填充物。葉可以做編織同整紙。嫩葉基同根狀基可以當菜嚟食。

生態作用
----

可以維持CO2同O2嘅平衡，改善氣候。

連出去
---

* 蒲黃 Puhuang 中藥材圖像數據庫 (香港浸會大學中醫藥學院)
* 草蒲黃 Cao Pu Huang 中藥標本數據庫 (香港浸會大學中醫藥學院) （繁體中文）（英文）
* 昆明植物研究所. 〈水烛〉. 《《中国高等植物数据库全库》》. 中国科学院微生物研究所. 喺2009-02-25搵到.
| How to read a taxoboxHow to read a taxobox**水牛** |
| --- |
| 水牛水牛 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 哺乳綱 Mammalia |
|
|
|
|
|
| 目 | 偶蹄目 Artiodactyla |
|
|
|
|
|
|
|
|
| 科 | 牛科 Bovidae |
| 亞科 | 牛亞科 Bovinae |
|
|
|
|
| 屬 | 水牛屬 *Bubalus* |
|
|
|
|
|
|
|
| 種 | ***B. bubalis*** |
|

 |
|
| 二元學名 |
| '***水牛* Bubalus bubalus'''***(Kerr, 1792年)* |
|
|
|
|
|
|
|
|
|
|
|
|
|
|
|

**水牛**係一種大型既偶蹄動物，養水牛喺亞洲同美洲都非常普遍。喺亞洲，水牛主要用嚟做勞動工作；喺歐洲嘅意大利、羅馬尼亞同保加利亞，水牛畀人當係奶牛或者養來畀人食。今時今日喺印度、尼泊爾、不丹同泰國重有野生水牛，澳洲北部都有野生水牛。喺東南亞既野生水牛來歷就唔係好清楚，佢哋可能係由野化咗嘅家水牛嘅後代，亦可能係本地原來就有嘅野生水牛後代，或者係兩者嘅交配產物。而家下野生水牛已經相當少見。

水牛奶較牛奶嘅含脂量高，因此比較容易保存。意大利著名嘅 Mozzarella 芝士同埋流行喺珠江三角洲嘅雙皮奶就係用水牛奶製成嘅。

分類
--

水牛點分類，重有爭議。1941年Mac Greger認為水牛只得一種，下分兩亞種，卽河水牛（*B. bubalus arnee*）同沼澤水牛（*B. bubalus carabanesis*），而其他專家，分兩者做獨立種。

食性同生態地位
-------

同犀牛﹑水鹿一樣，水牛對濕地有正面作用：佢哋食草嘅行為可以控制植物嘅過份生長；佢地行路時所留低嘅糞便，同造成嘅大小水氹，畀咗昆蟲，蛙同雀仔提供食物同埋棲身之所，水牛亦都係老虎同鱷魚嘅主要獵物。

保育狀況
----

喺香港，現時有兩個大型嘅水牛群：新界錦田同大嶼山貝澳，佢地都係以因為農民唔再耕田畀人遺棄。由於佢哋對濕地有一定嘅幫助，所以保育團體都認為有保護嘅必要。但佢地喺香港並唔受到保護，亦未有更具體嘅研究。

米埔喺2006年7月，藉著世界自然基金會成功申請環境保育基金的撥款資助開始引入一頭雌性水牛，藉著水牛每日食草同埋喺泥沼中散步，透過「踩爛」雜草、減少植物數目同埋增加沼澤地，改善候鳥既生活環境。

另見
--

* 香港哺乳動物

相
-

* 水牛喺森林度水牛喺森林度
* 大嶼山水牛群大嶼山水牛群
* 水牛仔水牛仔
呢篇文講嘅係日本當今上皇后美智子。想搵其他都叫美智子嘅人，睇吓「**美智子 (搞清楚)**」。
上皇后美智子
**上皇后美智子**（日文：美智子／みちこ Michiko；1934年10月20號—）係上皇明仁老婆，原名**正田美智子**（正田 美智子／しょうだ みちこ *Shōda Michiko* ），係日本第一個平民出身嘅皇后同埋日本皇室成員。

經歷
--

1940年嘅美智子
美智子響東京府東京市本鄉區（日文：本郷区）（依家嘅東京都文京區本鄉）東京帝國大學醫學部附屬醫院出世，老豆係日清製粉（日文：日清製粉）嘅會長正田英三郎。佢同時都係屋企大囡。佢先後讀過雙葉小學校同埋聖心女子學院，1957年響聖心女子大學畢業。

響1957年8月，美智子響輕井澤嘅網球場上面識咗當時重係皇太子嘅明仁，之後重陷入戀愛，爾件事響當時嘅日本係好少見。響1958年，皇室會議（日文：皇室会議）同意咗佢哋爾門婚事，重對外公佈。由於當時嘅佢形象清新，加埋佢係平民出身（自古以嚟，日本皇太子多數都係娶啲皇族、攝家、華族等等出身嘅女仔），畀日本人叫做「Micchi-Boom（日文：ミッチー・ブーム）」時代。

響1959年，美智子正式同明仁結婚。1960年生咗大仔德仁、1965年生咗二仔文仁、1969年生咗大囡清子（後嚟下嫁畀黑田慶樹，所以改姓黑田），三個小朋友都係皇居宮內廳醫院出世。響1989年，昭和天皇死咗，明仁繼位，美智子亦由太子妃升做皇后。

響2019年，明仁讓位畀大仔德仁，而佢做上皇，美智子都一齊跟住讓位，改叫「上皇后」。美智子係日本第一個上皇后。

屋企
--

老豆：正田英三郎

阿媽：正田富美子

兄弟姐妹：大佬正田巖---細妹安西惠美子---細佬正田修

老公：明仁

* 大仔：今上天皇德仁
* 二仔：文仁
* 細女：黑田清子

攷
-

1. 1 2  〈最美皇后的美智子，曾遭受霸凌，重曾經有短期失語症｜天下雜誌〉. 《天下雜誌》. 喺2020-06-16搵到.`{{cite web}}`: CS1 maint: url-status (link)
《**快樂童盟**》（英文：**Joyous Alliance**）係香港MakerVille製作嘅兒童節目，2016年3月31號開始喺ViuTV播，係ViuTV開始試播後嘅頭一個常規節目，亦係牌照要求播映嘅本地製作兒童節目。隨住2023年牌照唔再硬性要求電視台播映本地製作兒童節目，ViuTV決定唔再播映平日兒童節目，2023年6月2號播出最後一集後結束七年幾嘅歷史。

播映時間
----

* 2016年3月31號到2017年3月24號：逢禮拜一到五18:30-19:00
* 2017年3月27號至2023年6月2號（2020年5月4號到10月30號期間暫停播映）：逢禮拜一到五17:30-18:00
* 2020年5月4號到2020年10月30號：皆因通訊事務管理局批准香港電視娛樂提出嘅要求，由5月1號到10月31號期間，暫時豁免本地免費中文電視頻道播放本地製作兒童節目，所以暫停播映。

主持陣容
----

早期主持陣容有Asha Cuthert、高露思、陳炳銓、星泰宏、王詠嘉、黃奕晨、Artem Ansheles、何慈茵、偉謙、林玉兒、David。之後加入嘅主持包括林泳怡、李建邦、英健朗、姚祖恩、梁倬菲、Inder-Pal-Singh、金偉謙（Khani）、劉巧瑜、沈殷怡、樊沛珈、李子駿、符氣柏（Indome）、鄧祖欣（Pamela）等等。

註
-

1. ↑  2022年4月底前標示香港電視娛樂製作

參考
--

1. ↑  通訊局豁免電視台播放本地製作兒童節目　為期六個月

出面網頁
----

* ViuTV：快樂童盟
**丘達新**（泰文：**ทักษิณ ชินวัตร**，拼音**Thaksin Shinawatra**，音譯：**達新先阿哇察**；1949年7月26號—），或者叫名**達新**（**Thaksin**），係泰國人，做過兩屆泰國總理。佢生於泰國北部清邁府，第四代泰國唐人，係客家人。執政嗰陣，泰國以達新經濟聞名。因爲唐文新聞機構，唔曉泰文同埋客家話，就將**達新**亂繙，例如香港、中國大陸嘅**他信**、新架坡嘅**達信**、臺灣嘅**塔克辛**等等。

丘達新嘅細妹丘英樂喺2011年8月5號至2014年5月7號做過泰國總理。

生平
--

丘達新1949年7月26號喺泰國清邁府出世。佢老竇老母都係祖籍中國廣東梅州嘅客家人。丘達新嘅太太爺丘春盛喺1860年移民到暹羅，即係依家嘅泰國。

丘達新喺1994年從政，做過泰國外交部長、內閣副總理、正義力量黨黨首等職位。1998年7月14號，丘達新創立泰愛泰黨，最後做埋黨主席。喺2001年2月成為泰國第23任總理。佢仲係泰國首位成功連任嘅總理。

2006年2月24號，丘達新突然宣布解散國會下議院，提前舉行選舉。

4月4號，丘達新晚間正式宣布，為咗國家團結，佢唔再出任下屆政府總理。佢解釋，做出如此決定，主要係泰國慶賀泰國國王登基六十周年 。

丘達新喺2007年7月收購英超球會曼城做嘅老闆，直至2008年9月2號因資金問題而轉讓球會畀阿布達比財團。

尋根返故里
-----

丘達新嘅父母分別來自中國廣東省梅州市嘅豐順縣同梅縣，丘達新因而承繼咗百分之百嘅客家血統。丘達新亦有客家認同，因此，按照客家人嘅確認方式，丘達新可以算係一位東南亞客家人，而唔單只係客家後裔。

另外，由於喺丘達新祖輩離開廣東嘅時候，豐順仲係畀潮州管嘅，所以丘達新祖籍亦係潮州，為潮人第四代後裔。

2005年初，丘達新帶埋屋企人訪問中國廣東省大埔縣，展開尋根之旅；2005年7月，丘達新以泰國總理嘅身份，訪問廣東梅州同潮州。

政績
--

* 將泰國帶出咗亞洲金融危機。
* 鐵腕禁毒（泰國嘅毒品產量曾居世界第二）。
* 對泰國南部嘅穆斯林武裝分離運動進行嚴厲嘅軍事鎮壓。

法律訴訟
----

丘達新而家有鑊，原因係渠夫人寶乍文先阿哇察曾經響2003年泰國金融機構發展基金（FIDF:Finance Institute Development Fund）嘅一次拍賣中買入曼谷叻猜拉披色路一個繁華地段上嘅某一忽地皮，而家政府話因為丘達新當時做緊總理，所以係有嫌疑違反咗泰國「反貪污法」嘅。嗰次地皮拍賣成個過程係由泰國銀行監督嘅，渠哋就一再堅持話交易係完全按法律程序舉行 。2007年6月21號，泰國最高法院正式向泰國大理院提出檢控 
。

註
-

1. ↑  〈曼谷《國民報》（*T**he Nation*）2006年11月2號文載，泰國銀行堅持交易係完全合法-Pojaman purchase lawful: BOT〉. 原著喺2007年2月28號歸檔. 喺2007年6月26號搵到.
2. ↑  凌朔同埋张秋来報導，泰国最高法院正式起诉他信夫妇啦，新華網
3. ↑  〈《泰國新聞社》2007年6月22號報導，九人裁判團組成咗〉. 原著喺2005年2月28號歸檔. 喺2007年6月26號搵到.
4. ↑  《美國之音》2007年6月21號報導 -- 泰國法庭正式告咗前總理丘達新貪污 -- Thai Prosecutors Formally Charge Deposed Prime Minister With Corruption

出面網頁
----

* 丘達新嘅公式網址（泰文）
* 他信返梅州寻根
* 丘達新嘅英文簡歷
* 丘達新經濟(Thaksinomics)概述
* Thaksin Shinawatra於2007年1月15號接受CNN記者訪問(YouTube)

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**一串紅** |
| --- |
| 一串紅啲花一串紅啲花 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 唇形目 Lamiales |
|
|
|
|
|
|
|
|
| 科 | 唇形科 Lamiaceae |
|
|
|
|
|
| 屬 | 鼠尾草屬 *Salvia* |
|
|
|
|
|
|
|
| 種 | **一串紅 *S. splendens*** |
|

 |
|
| 二元學名 |
| ***Salvia splendens***Sellow ex J.A. Schultes |
|
|
|
|
|
|
|
|
|
|
|
|
|
|
|

**一串紅**（粵拼：jat1 cyun3 hung4；學名：*Salvia splendens*）係唇形科鼠尾草屬嘅亞灌木狀草本植物，原產巴西，而家喺全球各地嘅公眾花園同埋大型購物商場範圍都可以搵到。

樣
-

植株高90cm。梗窄四稜形，有淺槽，冇毛。葉對生，樣似近似圓或圓角三角形嘅蛋形，長25～70mm，闊20～45mm，邊緣有鋸齒；葉色雖然綠，但上濃下淡。花屬輪傘花序，一次開2～6朵組成頂生總狀花序，苞片蛋形，紅；花萼紅，似鐘，啱開花時長約16mm，大隻之後有2cm咁長；花冠紅，長40～42mm，出面有些少軟毛，入面冇毛，似冠筒兼直伸。果屬堅果，橢圓，長約35mm，暗啡，頭頂有些少不規則嘅皺褶突出，邊緣或稜有窄翅，光滑。

用途
--

植株好多時用嚟做花堆、花壇嘅主體植物。佢成樖嘢可以做藥，內服有清熱解毒嘅功效；外用有消腫涼血嘅功效。

連出去
---

* 昆明植物研究所. 〈一串红〉. 《《中国高等植物数据库全库》》. 中国科学院微生物研究所. 原著喺2016-03-05歸檔. 喺2009-02-19搵到.
* Germplasm Resources Information Network: *Salvia splendens*
* UC Berkeley: Observations on *Salvia splendens*
* 一串紅 Yichuanhong 藥用植物圖像資料庫 (香港浸會大學中醫藥學院) （繁體中文）（英文）
* 一串紅 認識植物
**陳曾熙**（1923年—1986年3月8號），原籍廣東順德，係香港大型地產商恆隆集團嘅創辦人兼首任董事長，陳啟宗、陳樂宗（陳絜宗）嘅爸爸，陳曾熙家族主要成員。

生平
--

陳曾熙嘅家庭富有，喺二戰之前，留學日本，攻讀土木工程。之後，任職伍宜孫家族嘅永隆集團，負責外匯、樓宇按揭等。喺1950年代初，自立大隆地產。其中細佬陳曾燾嚟到香港幫阿哥發展，外包政府及其他地產發展商嘅建築項目。陳曾熙喺1960年9月13號創立恒隆集團，並喺1960年代初贏得同政府換地權益，早前買咗九龍荔園毗鄰嘅九華徑山地，興建瑪嘉烈醫院，所以交換得何文田發展恆信園，獲利甚豐。喺1970年代初期，陳曾熙致力業務多元化，由日本引入乾洗，及經營石油氣、停車場、金融、保險等。1972年帶領恒隆上市。1977年，發展九龍灣德福花園以及淘大花園，其後1984年興建康山花園、康怡花園等。1985年，陳曾熙發現身患重病，即深居簡出，並曾經到外國求醫。1986年初病發入住伊利沙伯醫院，3月8號病逝，終年63歲。3月10號上午出殯，隨即火葬。陳曾熙遺下一妻三子，家屬遵照遺願設立「陳曾熙紀念基金」以培養後進，遺產由舊屬殷尚賢當基金信托人。

晨興集團係其中兩個仔陳啟宗、陳樂宗創辦，係一間集創投、地產等多元事業嘅企業。

2014年9月，陳啟宗、陳樂宗兄弟以晨興基金會名義向哈佛大學捐贈3.5億美元，捐贈金額創下哈佛大學單筆捐贈紀錄。為紀念陳曾熙，接受贈款嘅哈佛公共衛生學院改名為哈佛陳曾熙公共衛生學院（英文：Harvard T.H. Chan School of Public Health）。

參考資料
----

1. ↑  陳啟宗博士
2. ↑  〈公司簡介〉. 《恒隆集團》. 原著喺2015年9月25號歸檔. 喺2020年9月18號搵到.
3. ↑  （繁體中文）〈日前病逝伊院 陳曾熙遺體出殯 遺屬遵囑設立紀念基金〉. 大公報第二張第七版. 1986年3月11號.
4. ↑  〈晨兴集团〉. 原著喺2019年9月6號歸檔. 喺2020年9月18號搵到.
5. ↑  Richard Pérez-Peña (2014年9月8號). "Hong Kong Group to Give Harvard's School of Public Health $350 Million". 《紐約時報》 (英文). 喺2020年9月18號搵到.
6. ↑  〈恒隆陈氏兄弟向哈佛捐巨款 创校史之最〉. 《BBC News 中文》. 2014年9月8號. 喺2020年9月18號搵到.

|
|  |
| 前任：**創辦人** | **恒隆集團董事長**1960年－1986年 | 繼任：**陳曾燾** |
**Core i7** 處理器係英特爾喺2008年推出嘅64位元四核心CPU，沿用x86-64指令集，並且以Nehalem 微架構嚟做基礎。佢支援類似超線程嘅技術，成為四核心嘅處理器，有總共8 個線程。

牌子名方面，唔會再用Duo 或者Quad 呢啲字眼嚟辨別核心數量。Core i7 處理器配合嘅晶片組係Intel X58，最勁嘅型號支援三通道DDR 3 記憶體，記憶體控制器會裝埋喺CPU 入面。Core i7 亦支援Turbo Mode 技術，如果有程式要用比較多嘅處理器資源，處理器嘅頻率可以按步驟提升。呢個功能唔需要作業系統嘅支援，完全由硬體監控。Power Gates 技術方面，核心冇嘢做嗰時可以Close 咗佢。對比起上一代嘅Core 2 Duo，Core i7 嘅核心電阻可以閂埋，電流可以完全唔通過核心。各個處理器核心可以喺唔同嘅頻率同電壓下正常運作。呢啲功能都係由一個單元提供，佔咗大約一百萬個晶體管。

處理器採用模組化設計。好似核心、記憶體控制器、以至I/O介面控制器，都可以用唔同嘅數量配搭。咁樣做可以令到產品更容易針對唔同嘅市場，而每一個模組都可以有獨立嘅電壓，令到粒U 更加慳電。

處理器嘅目標係提升高性能計算同虛擬化性能。所以喺電腦遊戲方面，佢嘅效能提升幅度有限。L2 內存亦都有所減少，每個核心得256KB。L3 內存方面，每一個處理器共享8MB。

處理器核心嘅電壓同系統記憶體同步。目前，官方會支持DDR3-800 同埋DDR3-1066 規格。至於DDR3-1333，由於處理器只可以接受較低嘅電壓水平，高速嘅記憶體意味住需要較高嘅電壓，所以呢個規格嘅官方支援仍然有待商確。

處理器一覽
-----

| 代號 | 市場區隔 | 製程 | 核心（執行緒） | 速度 | 價錢（美金） | 快取 | 記憶體控制器 | 匯流排介面 | TDP | 插槽 | 出品日期 |
| --- | --- | --- | --- | --- | --- | --- | --- | --- | --- | --- | --- |
| Bloomfield | 桌上型（極限） | 45納米 | 4 (8) | 3.2 GHz | $999 | 每個核心 L2 256KB所有核心共用 L3 8MB | 三通道DDR3 1066 / 1333 / 1600 MHz | 1x6.4 GT/s QuickPath | 130W | LGA1366 | 2008年10月 |
| 桌上型（效能級） | 2.93 GHz | $562 | 1x4.8 GT/s QuickPath |
| 桌上型（主流級） | 2.66 GHz | $100 |

晶片組
---

X5 系列：

* *Intel X58* - 廠商攞到NVIDIA嘅官方授權之後，就可以正式支援SLI 技術。
| How to read a taxoboxHow to read a taxobox**銀葉樹** |
| --- |
| 喺珠海淇澳島紅樹林濕地種嘅銀葉樹喺珠海淇澳島紅樹林濕地種嘅銀葉樹 |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 木蘭植物門 Magnoliophyta |
|
|
|
|
|
|
|
| 綱 | 木蘭綱 MMagnoliopsida |
|
|
|
|
|
| 目 | 錦葵目 Malvales. |
|
|
|
|
|
|
|
|
| 科 | 梧桐科 Sterculiaceae |
|
|
|
|
|
| 屬 | 銀葉樹屬 *Heritiera* |
|
|
|
|
|
|
|
| 種 | **銀葉樹 *Heritiera littoralis Dryand*** |
|

 |
|
| 二元學名 |
| ***Heritiera littoralis Dryand*** |
|
|
|
|
|
|
|
|
|
|
|
|
|
|
|

**銀葉樹**（粵拼：ngan4 jip6 syu6；學名：*Heritiera littoralis*）；俗名係**大白葉仔**（daai6 bak6 jip6 zai2），佢既係梧桐科銀葉樹屬嘅一個品種嘅樹，又係常綠嘅大喬木。呢種樹木喺東南亞入面邊個地區、非洲嘅東邊、大洋洲同中國內地嘅臺灣、海南、廣東、廣西、香港同福建地區；日本嘅奄美大島、沖繩島、石垣島同西表島入面都可以搵到佢。呢種樹木既係紅樹林嘅其中一個樹種，又係一種海漂植物。

外型特徵
----

莖：
常綠中喬木，其中幹基部分有明顯嘅板根響度。
葉：
革質，互生，好似個長橢圓形噉，背面就有銀白色嘅鱗片。長16～30公分，闊5～12公分，掌脈或羽脈；而葉柄成日都兩邊大。
花：
公罅同株，有好多個分枝嘅圓錐花序，其中花萼係好似傷口好返咗噉樣，而花係屬單性，冇花瓣；春季開花。
其中公花好似個鐘噉，而花萼係4～5裂，而公蕊嘅花絲就生成好似個幼長筒噉，有4～20粒花藥響度；
果實：
扁橢圓形，長3～5公分，有光澤，而腹縫線度有凸咗出嚟嘅龍骨形嘅嘢，入面有纖維質同大量嘅空氣響度。而木質方面，就輕飄飄，可以借住啲海水漂到邊度都得。

用途
--

* 成樖樹
園林嘅樹種
優良嘅海岸防風樹種
* 木材
用嚟起橋、建築、傢俱同整船。
* 核
藥用
**厚德園**，俗稱**二十畝**，係國民革命軍第五軍長李福林嘅宅邸，喺廣州河南大塘村厚德圍。厚德園落成於1921年，係李福林喺中年短暫退隱期間嘅居所，果園產蔗、荔枝、甜橙、黃皮同沙欖。主體建築喺而家海珠區敦和路110號，1999年被定爲市文物保護單位。

主體建築
----

厚德園佔地13334平方米。主體建築佔地1200平方米，包括門樓、主樓、耕仔樓、水榭、釣魚臺等，四面環水。主樓喺正島心，坐北朝南，係石屎結構西式樓，有4層咁高，有拱門卷窗。首層正門花崗石門框，装鐵趟櫳大門，內廳係花崗岩條石鋪地。頂層四角有挑出牆外約莫1米嘅角堡，四圍同樓底有槍眼。主樓兩邊沿湖起咗两層曲尺形嘅耕仔樓，係工人同守衛嘅居室。莊園入邊放兩隻石獅把守通道，四圍係果樹。

參考
--

1. 1 2  陳建華 等, 編 (2008). 〈海珠區卷：李福林莊園——厚德圍〉. 《廣州市文物普查彙編》. 廣州出版社. p. 212.
2. ↑  南海十三郎. 〈浮生浪墨：亂世英雄知報國 息兵解甲樂田園〉. 出自 朱少璋 (編). 《小蘭齋雜記》. 商務印書館. p. 32. 李福林亦以己實非軍長才......己則退隱農務，在大塘建厚德園，以種蔗、荔枝、甜橙、黃皮、沙欖爲大宗。
3. 1 2  〈李福林莊園中心區住宅建築〉 (簡體中文). 廣州市文化廣電新聞出版局. 2012年10月18號. 原著喺2020年3月16號歸檔. 喺2017年8月25號搵到.
|  |  |  |
| --- | --- | --- |
| 

|  |  |
| --- | --- |
| 呢篇文屬於 **河流系列** |  |

 |
| 分布
* 世界河流
* 歐洲河流
* 亞洲河流
	+ 中國河流
	+ 臺灣河流
* 非洲河流
* 美洲河流（英文：List of rivers of the Americas）
* 大洋洲河流（英文：List of rivers of Oceania）
 |
| 種類
* 河流
	+ 沖積河流
* 溪流
* 泉
* 伏流
* 湖泊
* 池塘
* 河口
 |
| 地形
* 三角洲
* 壺穴
* 沙洲
	+ 河曲沙洲（英文：Point bar）
* 決口扇（英文：Crevasse splay）
* 沖積平原
	+ 河漫灘
* 沖積扇
* 洪溢草原（英文：Flood-meadow）
* 河島
* 河谷
* 河跡湖
	+ 牛軛湖
* 河階
* 沼澤
* 淺灘
* 濕地
* 瀑布
 |
| 術語
* 支流
* 分水嶺
* 分流
* 合流（英文：Confluence）
* 侵蝕
* 侵蝕輪迴說
	+ 回春作用（英文：River rejuvenation）
	+ 嵌入河（英文：Entrenched river）
* 搬運
* 堆積
	+ 艾克納方程
	+ 沉積物
* 再合支流（英文：Anabranch）
* 水文模型
	+ 分布式
	+ 集總式
* 水系
	+ 水系密度（英文：Drainage density）
* 河流遷移（英文：Avulson (river)）
* 河床
	+ 河槽形態（英文：Channel pattern）
* 河岸
	+ 基蝕坡（英文：Cut bank）
	+ 滑走坡（英文：Slip-off slope）
* 流域
	+ 哈克定律
* 流量（英文：Discharge (hydrology)）
	+ 水歷線（英文：Hydrograph）
	+ 環境流量（英文：Environmental flow）
* 清水（英文：Clearwater river）
* 濱水帶
* 瀕危河川（英文：Endangered river）
* 藍色空間（英文：Bluespace）
* 曲流
	+ 貝爾定律（英文：Baer–Babinet law）
	+ 曲流切斷
	+ 曲流痕（英文：Meander scar）
* 辮狀河
* 黑水（英文：Blackwater river）
 |
| 人造建物
* 坎井
* 壩
* 堤
* 堰
* 埭
* 橋
* 溝渠
* 溢洪道
* 滯洪池
* 疏洪道（英文：Flood bypass）
* 運河
* 防洪渠（英文：Flood control channel）
* 隧道
* 魚道
 |
| 天然災害
* 土石流
* 洪水
* 凌汛
* 湖底噴發
 |
| 相關學科
* 土木工程學
* 地理學
* 地貌學
* 地質學
* 水文學
* 流體力學
* 環境工程學
* 生態學
 |
| * 睇
* 傾
* 改
 |

一個池塘
**池塘**又稱**池溏**、**水塘**或**水溏**，都有地方方言稱為**地塘**、**埤塘**、**陂塘**，指由窪地積水形成、比湖泊細嘅淡水水體。界定池塘同湖泊嘅方法都幾有爭議，一般嚟講，池塘係面積較細、水深較淺嘅水體，唔使用船隻而多採竹筏渡過；另一個定義係可以畀人澗住水行到過去，或者水淺得可以畀陽光照到塘底。

池塘除咗徑流、泉水同少數間歇性溪流以外通常冇明顯嘅天然入水口，主要係依靠天然嘅降水、地下水滲出或以人工引水方法（比如引水道、水泵、伏流同鑽井導水）補充池內嘅水量。池塘都冇真正意義上嘅地表出水口，水只可以以蒸發、滲入土壤、進入地陷或喺滿水時漫過塘畔同塘堤嘅形式離開池塘。因此池塘呢個封閉嘅內流生態系統都同湖泊唔同，幾乎冇成形嘅水體流動，囤積嘅淤泥同被沖刷進入嘅污染物通常好多，池水渾濁而且好多時候都係綠色或棕紅色嘅（因為死水裡會有好多藻類同水草生長）。但池塘周圍都可以形成小型濕地同消落帶植被，為蛙類、水生昆蟲同一啲半水生動物（比如水鳥同水鼠）提供棲息地。一啲由河流或溪流改道而形成嘅池塘（比如曲流切斷形成嘅牛軛池）如果水量夠多甚至可以形成能自我維持嘅淡水生態系統，並可能有殘餘嘅天然淡水魚群。

喺亞洲，池塘常見於庭院入面；而喺歐洲，池塘亦常見於城堡同修道院之中。池塘中通常會放養一啲觀賞魚（比如錦鯉），用來提供消遣並控制水藻同蚊蟲滋生。有啲池塘都會被利用來養殖有經濟價值嘅淡水食用魚、甲殻動物（淡水蝦、鰲蝦、淡水蟹）同龜類，呢類用作水產養殖嘅池塘統稱魚塘。一啲魚塘則會放養受休閒捕魚群體喜愛嘅游釣魚來提供免費或付費釣魚嘅娛樂場所。

陂塘可以指天然嘅水池加上人工建設、作為灌溉用途嘅水利設施，都特指台灣桃園臺地上嘅人工灌溉池塘。桃園臺地係個切割臺地，河谷深而水位低，位於高處嘅農田難以灌溉。臺地表面厚覆嘅紅色粘土層，唔適合農耕，但係適合儲水。從清朝開始，當地住民就由緩斜坡地挖集粘土，堆築喺坡下成岸，用以阻聚山泉雨水，而形成陂塘。台灣桃園市因陂塘眾多，有「千塘市」美名。

* 人造水塘人造水塘
* 蘇州園林嘅獅子林荷花池塘蘇州園林嘅獅子林荷花池塘
* 悉尼誼園嘅魚塘悉尼誼園嘅魚塘
* 養魚池養魚池

另見
--

* 調整池
* 潟湖

參考
--

1. ↑  〈萌典-陂塘〉. 原著喺2021-08-22歸檔. 喺2018-03-02搵到.
2. ↑  〈桃園市嘅埤塘〉. 原著喺2020-04-19歸檔. 喺2018-03-02搵到.

睇埋
--

**Script error: No such module "Wikisource further reading".**

Template:Biome
Template:地理楔位文章
**阿方素**（西班牙文：**Alfonso, Príncipe de Asturias**，1907年5月10號—1938年9月6號），全名**阿方素·博·克斯丹奴·伊度亞度·法蘭西斯高·哥連慕·卡洛斯·安力基·尤金尼奧·費迪南·安東尼奧·韋南西奧·德·波旁ー巴騰堡**（西班牙文：**Alfonso Pío Cristino Eduardo Francisco Guillermo Carlos Enrique Eugenio Fernando Antonio Venancio de Borbón y Battenberg**），1907年至1933年係阿斯圖里亞斯親王，西班牙國王阿方素十三世同王后維多利亞·尤金妮亞共同嘅大仔。

生平
--

1922年
阿方素1907年響馬德里王宮出世。無耐，佢就畀人立為阿斯圖里亞斯親王。佢響八歲嗰年證實患有血友病：因為佢阿媽維多利亞·尤金妮亞係血友病攜帶者。

1931年，西班牙第二共和國成立，阿方素同一家人流亡外國。1933年6月21號，因為佢揀咗同平民艾迪米拉·桑柏度ー羅貝托結婚，因而放棄自己同後人嘅王位繼承權；而佢亦得到另一個銜頭「可法東加伯爵」。

1937年5月8號，佢同艾迪米拉離婚。同年7月3號，佢同另一個平民瑪塔·以斯帖·羅格福ー艾圖薩拉響漢諾威結婚，但響第二年1月8號，兩個人離婚。佢同呢兩個女人都冇生仔；後嚟有個美國加州平民李昂自稱係佢嘅私生仔，仲改名叫阿方素·德·波旁·桑柏度。

1938年，當時響美國生活嘅佢話如果有人要求佢繼位做國王，佢會接受。呢個聲明推翻咗佢響1933年嘅決定；同時亦惹嚟佢老豆阿方素十三世嘅否認，同埋對佢講嘅嘢唔負上任何責任。

阿方素一世人幾乎響醫院渡過。因為佢唔單止有血友病，身體仲好差；又響一次外科手術之後陽痿。

1938年，阿方素響邁亞密炒車而死，終年31歲。雖然佢響出車禍後只係受咗輕傷，但由於佢有血友病，令到佢出現內出血而死。佢條屍直到1985年先至畀侄仔環卡洛斯一世葬響聖羅倫佐修道院。

|  |  |
| --- | --- |
|  | 呢篇同人物傳記相關係楔位文。歡迎幫維基百科擴寫佢。睇 • 論 • 改 • 歷 |
廣州市第一二三中學嘅正門（大沙地西路入面），喺2015年4月20號影。廣州市第一二三中學嘅生物樓（86中附近）
**廣州市第一二三中學**（粵拼：gwong2 zau1 si5 dai6 jat1 ji6 saam1 zung1 hok6）係中國廣東省廣州市嘅一間全日制初級中學，喺黃埔區珠江村大沙地西77號，喺1982年開辦。呢間學校既係廣州市第一間凈係得初中辦學嘅省一級中學，又係廣州市所有帶數字序號嘅公辦學校入面，冧巴最大嘅一間。

校服色
---

廣州市第一二三中學嘅校服，喺2015年4月20號影。

呢間學校嘅校服色方面，佢嘅短袖同長袖品種都唔一樣，分別係：

* 短袖：
* 長袖：

史
-

呢間學校最初嗰時喺1982年開辦，到咗1984年先至加咗黃埔第一職業中學嘅職中出嚟，但係呢間所謂職中喺1998年，由於黃埔區政府話要整合學校教育資源，結果呢間學校變成初級中學。後嚟學校揸住機會，用咗6年時間一掃落葉噉將黃埔區一級（1998年）、廣州市一級（2000年）、及廣東省一級中學（2003年8月）。

註
-

|  |  |
| --- | --- |
|  | 維基同享有多媒體嘅嘢：**Guangzhou No. 123 Middle School** |

1. ↑  广州市黄埔区广州市第一二三中学(广州123中) 互聯網檔案館嘅歸檔，歸檔日期2014年8月28號，. 教育置业网

出面網頁
----

* 广州市第一二三中学简介
**廣州市第13中學**係中國廣東廣州嘅完全中學，1902年開辦，有兩個校區，都喺越秀區入面。

校服色
---

|  |
| --- |
| 廣州市第十三中學嘅校服 |
|  |  |
|  |  |
| 註：上邊兩張喺2015年1月16號影，下邊兩張喺2015年4月29號影。 |

學校嘅校服色：

* 短袖：
* 長袖：

喺2008年6月18號之前，呢間學校嘅短袖校服上面有劃著「SHI SAN ZHONG XUE」呢堆帶有紫藍色同中黃色組成咗條折線噉嘅英文響度，但係呢堆字喺2006年9月1號新出嘅校服就取消咗。而帶有「呢啲字」嘅校服喺2008年6月18號嘅中考考試結束咗之後先至消失嗮。

兩個校區嘅詳細位置
---------

廣州市第十三中學嘅高中部廣州市第十三中學嘅初中部
* 高中部：廣州市越秀區文德路83號
* 初中部：廣州市越秀區禺山路14號

史
-

喺光緒廿七年（1901年）八月，嗰時清政府因為腐敗，成日俾人鬧到狗咁滯，佢唔想俾民眾玩殘佢，結果率先落令，話廢除科舉嚟搞學堂。就喺1902年，嗰時賀連田仁長、吳道鎔、舉人汪兆銓等紳士，就厝錢起咗間「中學為體、西學為用」、面向廣府各縣招生嘅新式學堂。而經費方面，就按俾廣府學宮明倫堂睺實咗嘅惠濟義倉，每年捐9600両白銀嚟起學校，結果佢哋總共捐咗19297両。就喺1902年先至辦咗間中學規制嘅教忠學堂，甚至連翰墨池（而家係蓮塘）南邊嘅明倫堂都隨時嚟借講堂都有。不過嗰時就喺同康有為辦嘅萬木草堂冇幾遠嗰度。喺光緒廿八年（1902年）二月，教忠喺貢院（而家係廣東省博物館）招考，一陣間就官紳畢集，總督陶模、巡撫德壽、學政（後嚟先至改咗嗌提學使）文治等開嘅「會同招考」，由學政話係甲定係乙嘅等級，嗰時啲人都好關注招考係點嘅。就喺嗰年七月先至正式開學。嗰時係廣東地區入面，比較早辦嘅其中一間學堂。

### 私立教忠學堂時期

喺光緒卅二年（1906年），由於廣東喺度猛咁搞辦學狂潮，但係由於間學校冇乜老師響度，經學政同意咗話改咗辦初級師範。嗰時學校就嗌成「教忠師範學堂」。佢以孝弟祠為校務處，喺翰圃笪空地度起講堂同宿舍。而學額就分成四個：

1. 通額——惠濟義倉喺每年負責捐錢嚟招60位學生嚟唔使學費入學，全廣東省啲士子都可以考得。
2. 公額——各縣明倫堂、冊金局等每每次嚟捐100銀両嚟霸2位學額，唔使學費入學，多咗嗰啲都係按返噉嚟做。
3. 義額——凡係邊未士紳負責捐咗超過500両嘅，1個學校係永遠唔使錢就可以入得學。
4. 附額——如估名額滿咗而冇俾呢間學堂錄咗嘅，每年交24両嚟做「附學」生。

喺嗰時，由於啱啱開始搞辦學狂潮。雖然話各個縣都未搞學堂，但係佢哋都好鍾意捐錢嚟幫佢哋。

喺1901～1904年，嗰時好多「教忠」參加咗科舉考試，結果出咗好多位舉人。嗰時係新舊交替時期嘅怪現象，喺另一面都反映「教忠」學生重係有好舊嘅學根底響度。直到宣統年間，學部規定咗「畢業考試複試法」，而各府縣學堂嘅畢業生都要由省嘅學使話再考過一次試先至得；但因為「教忠」喺提學使嗰度直轄，所以喺畢業考試嗰陣就必須要派人嚟監考先至唔使再考過次試。據仁長記載，喺1902～1911年出咗五期總共2000人嘅畢業生（師範生×1200；中學生×400；小學生×400）。嗰時「教忠」嘅師範畢業生，喺各縣學堂入面猛咁嚟續約都有。

### 推翻咗清政府之後

喺辛亥革命之後，丁仁長就走咗佬，畀咗汪兆銓嚟霸住個位。而學堂就變咗學校，雖然話間學校一直改咗嗌「廣東公立師範學校」嘅名，但係喺汪兆銓等人去咗廣東省民政廳長度話要改名，甚至重轉咗畀教育部都有，話學校一直係民眾負責出錢嚟辦嘅學校（有私立性質嘅嘢），結果俾教育部同意咗，就嗌返「教忠師範學校」。但「教忠」呢兩個字就冇受到影響，而學堂創辦人就諗住培養出嚟啲學生可以「忠君衛道」，不過「忠」字有好多隻解釋，所以「教忠」呢兩個字用咗50年咁耐。

### 民國時期

喺民國成立咗之後嘅頭10年（1912——1922），嗰時因為局勢唔穩定，學校又冇乜發展噉。直到1923年先至改咗辦初級中學；甚至喺1928年8月加咗辦高中師範科。1931年先至分開咗初高中男子部、女子部同埋附屬小學，而高中師範科就繼續辦落去。喺1932年12月，民國教育部就出咗《師範學校法》，話私人或團體唔畀辦師範學校，結果「教忠」呢兩個字俾人喺1933年改咗嗌「私立教忠中學」。喺1935年就辦咗初中同高中嘅完全中學，嗰時係「教忠」嘅全盛時期。喺初中同高中、附小都有成67個班，而學生有差唔多3000幾人。

#### 拆城墻嚟起馬路

睇埋：文德路 (廣州)
不過學校影響得最大嘅事係1919年，嗰時廣州話要拆城墻嚟起馬路。嗰時市政公所話將府學東街整闊佢嚟起成馬路（而家嘅文德路），佢先將靠近府學東街嘅科室、宿舍、操場都拆嗮。好彩嘅係市政公所嚟做座辦、而話拆城墻嚟起馬路嘅曹汝英就喺教忠學堂入面做過數學老師，佢同汪兆銓校長傾咗好多次先至達成咗「賠償補起」嘅共識先例，結果就喺之前廣府學宮嘅貫道門（而家嘅學校西北邊）起課室同宿舍，重喺番山嘅右手邊起返操場。而之前喺名宦祠嘅附屬小學拆咗之後，都喺貫道門隔籬冇幾遠嘅深柳書室舊址度起返啲課室仔。而學校師生就喺之前嘅崇聖殿（而家中山圖書館嘅南邊）後面嗰度出入，搞到好唔方便，結果喺1926年先至喺文德路度起返個側門。

### 抗日戰爭嗰陣

喺抗日戰爭嗰陣，由於日本仔殺到廣州，嗰時學校猛咁一窩蜂噉搬嗮出去，但係「教忠」啲負責人就冇話到將間嘢搬走，而係話「城存與存城亡與亡」嘅豪言出嚟。但係最後都唔好彩，就喺廣州淪陷之前嗰幾日先至話停課，搞到喺呢幾十年嚟買嘅圖書同儀器等教都唔見嗮。喺廣州淪陷咗之後，金曾澄等喺澳門搞咗間分校，而有條件啲「教忠」學生都陸續去嗮澳門度複課，甚至重招收澳門當地嘅學生。結果時隔一年（1939年），中小學生就去到成千人喇。而校長就俾董事長金曾澄暫時坐住。直到1942年初，由於金曾澄返咗去中國內地嗰度做新嘅職位，而校董事會就嗌咗朱葆勤嚟繼任。而教務主任——沈芷芳都入咗去中國內地，就喺郁南縣連灘鎮又搞咗間分校嚟招收內地學生。嗰時學校有兩間分校響度。

### 抗日戰爭結束，中華人民共和國成立之前。

蘿蔔頭投咗降之後，校董會就即刻派人返去廣州度重新搞返間學校。由於有大半間校舍都俾人毀壞嗮，搞到圖書同儀器等校具都冇埋。就喺1946年春先至重新辦返間學校，而學校辦咗三年先至修復返間學校。

### 中華人民共和國成立咗之後

* 1949年10月：廣州解放咗之後，學校先至迎嚟咗新生。
* 1952年9月：同力行中學合併咗。
* 1953年7月：同萬川中學合併咗。
* 1953年10月，校董會同全體師生話一定要改返公立學校，由市政府接管，重正式改咗名嗌「廣州市第十三中學」。
* 1988年：俾廣東省教育廳話咗係全市唯一一間市屬普通中學。
* 1994年10月：廣州市人民政府，廣州市教育委員會正式批准咗呢間學校係第一批廣州市一級學校。
* 1997年：俾廣州市政府話咗係廣州市綠色學校。
* 1998年：俾廣東省政府話咗係廣東省綠色學校。
* 2001年：攞咗高中畢業班工作評估一等獎。
* 2004年：攞咗高中、初中畢業班工作評估呢兩個一等獎。
* 2006年：同廣州市第卅九中學合併咗。嗰年重攞埋「廣東省一級學校」嘅稱號。
* 2010年7月：同廣州市第廿五中學合併咗。

攷
-

* 学校简介 廣州市第十三中學
* 广州市第十三中学 越秀教育网
**廣州市第三中學**係中國廣東省廣州市嘅一間中學，響越秀區大新路353～355號。呢間學校喺1863年創辦，以前係私立聖心中學同埋明德女子中學兩間嘅教會學校。

介紹
--

學校嘅佔地面積係差唔多有50000平方米，其中課室同埋教輔室嘅比差唔多五十五十咁滯，喺呢間學校入面整咗好多猛人出嚟。呢間學校重係目前越秀區到成個廣州市中心城區面積最大、學校環境最靚同埋設施同埋設備最完善、硬件條件最好嘅其中一間名校。

校服色
---

|  |
| --- |
| 廣州市第三中學嘅校服 |
|  |  |
|  |

* 短袖：
衫：　，左右對稱，有領冇紐扣；衫領同袖口都係　。
褲：純
* 長袖：
衫：　　　，左右對稱，袖口同衫腳帶有些少　　邊嘅線。
褲：　，兩邊有粗嘅　線。

歷史
--

廣州市第三中學從開辦到依家已經有151年歷史，係廣州市嘅其中一間辦學比較耐嘅學校。

### 聖心書院時期

響1857年嘅第二次鴉片戰爭之後，法國政府向就話向清政府想攞咗間舊衙門（而家係廣州市兒童公園）嚟起領事署，後嚟就話冇起到，結果就辦咗間「丕崇書院」，而嗰間書院就係以前嘅聖心書院喇，而呢間聖心書院完全係由天主教教堂嚟辦學嘅。到咗1904年嗰陣，就正式成立咗聖心書院，而呢間書院如估係英文班嘅要學6年，如估係法文班嘅話就要學4年。而嗰陣時唔經過考試就想入去法國佬辦嘅韜美醫院做醫科學生？好難啊！而英文版畢業出嚟呢，凈係可以去到海關同埋郵政呢啲部門做嘢啫（因為嗰陣時做呢行要識雞腸先至得）。嗰陣時嘅教學同埋人事配備都好落後下，而最高負責人竟然係一個光棍佬（依家講係校長）就乜負責管理嘅主任都冇嗮喇。而收學費方面，竟然係書院最繁忙嘅一日，係由教友、教員負責收錢，監督簽發收據就搞掂算數。而監督重要睇賣書同埋練習簿嗰啲人呢，就畀啲學生仔交咗學費之後就可以向監督買書喇。嗰陣時嘅書院，一、二、三班係由中國佬嚟教書；而四、五、六班係由法國佬嚟教書嘅。呢間學校辦到1914年就改咗名叫廣州私立聖心中學。

### 私立聖心中學時期

睇埋：私立聖心中學
到咗私立聖心中學開辦嗰陣，學校教學上都係以傳播宗教同埋傳授啲鬼佬文為主嘅。由於學校將天主教教義列入咗课程，所以規定咗學生必須要參加宗教活動，唔可以接觸啲激進人士。結果師生就因為呢個問題就發起咗「創新校」運動，導致咗有部份老師同埋學生走佬。到咗1917年，學校繼續擴展，改成完全中學，而學生人數幾乎達到1000人噉多。到咗1927年，由於國民政府話咗唔畀外國教會係中國入面辦學嘅規定，重規定咗學校校長係由中國佬做，學校都交畀中國天主教會嚟辦。結果天主教教義課程同埋學生必須要參與宗教活動嘅規定全部取消嗮。

### 新中國成立之後到文化大革命之前

喺1949年秋季，由於中國共產黨控制嘅中國人民解放軍廣州市軍事管制委員會成立咗，加上軍管會文教接管委員會派咗接管小組嚟接咗廣州市教育局（後嚟重成立咗廣州市文教局），重陸續派咗一大堆人去接管嗮各間學校（其中包括1923年開辦嘅越山中學），到咗1950年2月，喺大新東路19號（原嚟嘅越山中學校址）成立咗廣州市第三中學。1952年9月又將啟育中學、明德女中、真光中學嘅高中部、南武中學嘅高中部、新中華會計學校、珠海大學、東方無線電學校、導正、華夏、協和等呢三間補習學校（總共10間）一齊合併入去三中。

### 文革嗰陣

喺1967年初，雖然話軍宣隊同埋工宣隊一齊殺埋入去學校成立「革命委員會」，但係學校重係唔可以繼續正常教學。到咗1969年底，由於學校受到中央嘅「一號命令」督促而開始咗「戰備教育」。喺20世紀70年代中，學校因為受到中央文件嘅指示，就開始玩「複課鬧革命」。

### 文革之後到20世紀末

學校東門，電影《我的影子在奔跑》就喺呢個門口附近拍過。
* 1978年：越秀區重點中學
* 1994年：學校成為咗廣州市第一批省一級學校

### 21世紀初到依家

* 2004年11月：學校將廣州市第96中學合併咗入去
* 2007年：呢間學校評咗係廣東省教學水平優秀等級
* 2009年：學校將廣州市第34中學合併咗入去
* 2011年：呢間學校指定咗係廣州市第一批創建示範性高中嘅其中一間學校
* 2012年8月份：接手重完成咗電影《我的影子在奔跑》嘅部分攞場景嘅拍攝工作

入面有乜嘢
-----

呢間學校有嘅設施同埋設備：

* 國際標準嘅400米環形跑道運動場
* 7600平方米嘅室内多功能體育館
* 50×25米嘅國際標準泳池
* 獨立籃球場5個
* 其它波嘅場地有7個
* 一批乒乓波臺
* 可以裝到1000幾位學生搭食嘅飯堂
* 課室同埋實驗室等其它各種現代化嘅教學專用場室。

學校攞過嘅獎
------

呢間學校連續好多年攞過高中同埋初中畢業班工作嘅一等獎，重有攞咗《國家體育鍛煉標準施行辦法》全國先進單位、全國青少年無線電測向競賽活動先進集體、廣東省電子電腦教學優秀學校、廣東省廣州市群眾體育工作先進單位、廣州市普教系統現代教育技術先進單位、廣州市教育技術裝備管理工作先進單位、廣州市安全文明校園、廣州市綠色學校、廣州市文明單位、廣州市德育工作先進單位、廣州市語言文字工作先進單位元、廣州市人防教育先進單位、廣州市先進黨組織、廣州市教育系統安全文明單位、義務獻血模範單位、越秀區先進黨組織、越秀區安全文明校園、越秀區文明單位等等呢啲噉嘅獎項。

附近嘅交通
-----

* 巴士：
一德中站、大新路站
* 地鐵：
6號綫：一德路站

註
-

1. ↑  〈電影-我的影子在奔跑的微博精選- 新浪新聞微博(第9頁)〉. 原著喺2016年3月5號歸檔. 喺2019年11月22號搵到.
2. ↑  方刚亮访谈:《我的影子在奔跑》像珍珠项链
廣州市第十中學（北校區）嘅正門廣州市第十中學（南校區）嘅正門
**廣州市第10中學**，之前嗌過**私立興華中學**，係中國廣東省廣州市嘅一間完全中學，喺1906年開辦，有兩個校區，都喺越秀區入面。

詳細位置
----

* 高中部：素波巷30號（高第街同維新橫路之間條巷仔，近高第街嗰邊）
* 初中部：迴龍路2～4號（華廈大酒店後邊）

校服色
---

|  |
| --- |
| 廣州市第十中學嘅校服 |
|  |  |
| 註：兩張分別喺2015年10月20號（左）同2016年1月6號（右）影。 |

學校嘅校服色：

* 短袖：　　，袖口有條好幼嘅　邊。
* 長袖：　　　，左右對稱。

史
-

學校之前係鹽務緝私統領舊衙門署同原日酒樓茶室總工會會所。1906年，國外幾位華僑、基督教同部分熱心辦學人士靠捐錢同變賣部分房地產、向銀行借錢，夾埋用咗成11萬幾蚊買咗嗰笪地做學校。雖然初期改咗好多次名，但最後定咗係「興華中學」。1953年9月，嗰時政府規定唔畀有私人機構關係，結果將私立興華中學同私立繼昌學校合併兼改名做「廣州市第十中學」。2004年4月俾廣州市人民政府評為市一級學校，同年由於越秀區教育局調整教育佈局，將廣州市第46中學同呢間學校合併埋。

有關
--

* 廣州市第46中學

出面網頁
----

* 廣州市第十中學官網
學校正門
**廣州市第117中學**係中國廣東廣州嘅中學，1978年12月成立，位置喺天河區廣州科學城北邊嘅黃陂村，廣汕二路長安段，近雅居樂富春山居地皮範圍（324國道嘅K965+248標記位）。

佢亦係廣州科學城地區唯一開辦帶數字冧巴嘅中學。雖然學校地理行政上屬天河區，但佢係黃埔區教育局屬下嘅學校。

校服色
---

|  |
| --- |
| 廣州一一七中嘅校服 |
|  |  |  |

短袖
* 衫：　，有領有紐扣，領同袖口都係　帶　邊，右膊頭左　右　嘅漸變花紋，左右唔對稱。
* 褲：　，兩邊有　嘅直角三角形。

長袖
* 衫：　　相間，領　，袖口　帶五條平行嘅　線，袖近胳肋部分　三角花紋，正面兩邊有　花紋，背面純　。
* 褲：
（藍款）　，兩邊中間部分有上　下　相間嘅直角三角形。
（綠款）　，兩邊上半部分有　嘅直角三角形但中間位有條　粗斜線隔開咗。

史
-

1978年12月，廣州郊區政府為咗解決嗰時黃陂地區太多小學辦初中部嘅問題，率先將黃陂小學、長平小學、聯和小學、暹崗小學、玉樹小學、高塘石小學、柯木塱小學呢七間小學嘅初中部合辦，成為新開嘅117中學。位置揀咗喺原有嘅黃陂中學同廣州市第90中學嘅舊址開辦。開辦初期凈得兩級嘅高中蔴雀班，三級初中嘅桌球班。高中部喺1982年2月搬走後，學校得返初中部響度。期間由於嗰時辦學條件比較落後，所以學校一直都係薄弱學校。直到2005年成為蘿崗區一級學校後，學校加強咗建設工程，從2006年開始改變咗薄弱嘅架構。佢嘅新教學樓喺2007年開搞，直到2009年起好。2015年因蘿崗區同黃埔區合併，學校變成黃埔區一級學校。

附近嘅交通
-----

* 巴士：
地鐵黃陂（一一七中學）站
* 地鐵：
6號綫：黃陂站

註同攷
---

註
1. ↑  黃陂中學喺1958年開辦，1968年停辦。
2. ↑  廣州90中喺1968年開辦，1979年搬到而家荔灣區多寶路近荔枝灣涌一帶，2001年8月同西關培英中學合併。

攷

1. ↑  难忘一一七中"开荒"生活[*失咗效嘅鏈*]

出面網頁
----

* 廣州市第117中學嘅官方網站
未宣佈合併之前嘅廣州市真光小學
宣佈咗合併之後嘅廣州市真光學校
**廣州市真光小學**係中國廣東廣州冇咗嘅小學，位置喺越秀區一德路419號（近天成路口東南角）。學校喺1868年成立，2017年同隔籬嘅長堤真光中學合併而正式消失。

史
-

睇埋：廣州市真光中學
大清政府喺第二次鴉片戰爭後正式開辦新式學堂。1868年，那夏理嚟咗廣州傳基督教，1872年喺珠江邊最發達、十三行最西邊嘅沙基金利埠（今日嘅六二三路）搞真光書院，但1878年因火燭而燒冧，學校逼住搬到十三行東邊嘅仁濟路。學校搬到仁濟路後，由於隔籬係豫章書院同潮州會館，所以真光出現中西式嘅教學交匯特色。

1912年，真光書院改名做真光女子中學，重喺四年後加開小學部、幼稚園同大學部呢啲機構。但1938年因廣州淪陷，除咗小學部同初中部之外，其它都搬嗮香港嗰邊避難。中華人民共和國成立之後，學校亦受到「唔畀有私人機構」規定同文革「破四舊」浪潮影響，先後改名做**廣州市公立十九小學**、**中區太平街小學**及**仁濟路小學**。但1958年因中山醫學院第二附屬醫院（今日嘅中山大學孫逸仙紀念醫院）要征地兼擴大規模，學校亦搬到石公祠直街入面繼續辦學直到1995年撤出。

1995年9月，學校又搬到一德路近天成路口繼續辦學。半年後亦改返之前嗌過嘅**廣州市真光小學**。1999年9月同一德西路小學（位置大概係越秀區兒童公園嘅所在地）合併。重喺5年後又同新橋市小學合併埋。

2017年1月7號，越秀區教育局為咗整合越秀區當地嘅教育資源，將隔籬嘅長堤真光中學合併埋，初步改名做「越秀區真光實驗學校」。同年9月22號正式同隔籬嘅真光小學合併咗兼改名做**廣州市真光學校**兼喺同年11月11號揭牌。原先有住一個世紀嘅「真光小學」校名正式成為歷史。

睇埋
--

* 廣州市真光學校

攷
-

1. ↑  〈最新：长堤真光中学和真光小学，合并成为广州市真光学校〉. 《北辰资讯》. 2017-09-22.`{{cite news}}`: CS1 maint: url-status (link)
2. ↑  〈广州市真光学校昨日揭牌〉. 《求学指南》. 2017-11-12. 原著喺2020-09-08歸檔. 喺2017-12-13搵到.
唔好同**廣州市真光學校**搞亂。

鶴洞校區增埗校區龍溪校區汾水校區
 **廣州市真光中學**（粵拼：gwong2 zau1 si5 zan1 gwong1 zung1 hok6）
，喺1954～1984年嗌過**廣州廿二中**gwong2 zau1 jaa6 ji6 zung1，係中國廣東省廣州市嘅一間中學，1872年成立，有兩個校區。呢間學校係嶺南地區最早辦學嘅其一學校，亦係廣東省國家級示範性普通高中。

兩個校區嘅詳細位置
---------

* 高中部：荔灣區白鶴洞培真路17號。
* 初中部：荔灣區增埗灣畔大街2號。

校服色
---

|  |
| --- |
| 廣州市真光中學嘅校服 |
|  |  |  |
| 註：三張分別喺2015年3月21號（左）、2015年9月9號（中）同2016年2月27號（右）影 |

* 短袖：衫　，褲　，兩邊帶有　　相間粗邊。
* 長袖：衫　　　，左右唔對稱，　線左高右低。褲　，帶有**TRUELIGHT HIGH SCHOOL**字樣。
* 風褸：　　　，左右對稱。

2007年之前短袖校服冇校徽，長袖校服嘅校徽擺喺校服正面嘅右胸位置。2007年9月開始，長短袖校服嘅校徽統一改嗮喺校服正面嘅左胸位置。

史
-

真光書院舊址，喺2015年9月9號影。
1876～1917年，真光書院嘅仁濟路校址。
喺芳村嘅私立真光女子中學校舍正門
### 初期籌備

19世紀中葉，外國傳教士得到清政府批准喺中國傳教，而開咗好多間國教會學校，方便以教育傳道。1867年，美國長老會差派女教士那夏理（Harriet Newell Noyes）到廣州熟悉情況後搞傳教活動。最後決定喺1872年開間女子學校。

### 學校正式成立

1872年12月8號，負責傳道嘅「真光書院」正式喺金利埠（今日嘅六二三路一帶）成立。開辦初期凈得6位女仔讀書，但無耐因火燭而搬到仁濟街（今日嘅仁濟路，中山大學孫逸仙紀念醫院門診部）一帶繼續辦學。1909年，書院改名做「真光中學堂」。

### 搬到白鶴洞一帶

書院喺1912年改名做私立真光女子中學之後，為咗進一步擴大教會喺中國嘅影響力，那女士同美差會傾咗下，喺白鶴洞蛇崗一帶買咗60畝地嚟搞學校，1917年起好。

### 抗日戰爭時期

1937年，盧溝橋事變爆發，學校先後搬到香港九龍肇輝台、連縣（今日嘅河源連平）三江墟、雙喜山、曲江縣（今日嘅韶關市曲江區）嘅上窯等地繼續辦學，重按國情開展抗日救亡嘅宣傳同訓練活動。1945年8月15號日軍投降後返到白鶴洞原址繼續辦學。

### 第二次國共內戰

1947年6月，白鶴洞真光女子中學、仁濟街真光中學（今日嘅長堤真光中學）同香港真光中學一齊搞創校75周年活動。之後招咗好多教員，再喺香港運返大批圖書同儀器，連校友會都捐咗校具畀學校而恢復返舊貌。

1949年9月，真光中學校董會決定再搬到香港，喺九龍塘窩打老道115號開咗間九龍真光中學。

### 學校被充公

中華人民共和國成立之後，喺廣州白鶴洞嘅真光中學畀咗市文教局睇住。1950年秋，受教會津貼嘅真光因嗰時美國政府同中國斷交而斷嗮糧，加上學費太高而勁跌到得返180幾位學生，好彩廣州市教育局出咗8400幾萬先可以繼續撐落去。

* 1952年～1954年秋：真光中學先後改辦成**中山大學工農速成中學**同**粵秀師範初師部**。
* 1954年秋：又改辦返普通完全中學，但改名做廣州廿二中。
* 1956年秋：奉命調整為初級中學。
* 1959年：學校變成廣州市系統四個先進單位之一。
* 1960年秋～1962年，學校實行中學五年一貫制嘅教育試驗。

### 文革時期

1966年文化大革命爆發，學校嘅大樓同教學設備俾人揼爛，連圖書、冚唪唥嘅科學儀器、生物標本都整爛埋，甚至連真光堂嘅部分建築都唔例外。後嚟使咗大概廿萬將協贊堂嘅綠瓦頂拆嚟整返，但就改成平頂結構。1969年秋復課之後，改成全日制普通完全中學。

### 幾次搬走

1976年，真光搬到海珠區洪德路（大概洲頭咀隧道附近）繼續辦學，原白鶴洞真光女中校址改成廣州市外國語學校。1981年秋，外國語學校同西村嘅廣州師範學校（今日嘅廣州市協和高級中學）合併，廿二中再搬返白鶴洞繼續辦學。

### 學校復名

喺真光嘅海內外校友嘅呼籲同要求之下，政府喺1984年10月14號批准學校改名做「廣州市真光中學」。

### 嶄新發展

* 1995年：成為廣州市第一批市一級學校。
* 1999年：按廣州市人民政府嘅城市體制改革要求，學校定位到芳村教育嘅龍頭兼視窗學校。
* 2002年9月：開辦廣州市真光實驗學校。
* 2002年12月8號：歷屆真光校友喺白鶴洞搞創校130周年、白鶴洞本部建校85周年聚會，重新開咗真光樓同新校門。
* 2003年：開辦真光中英文小學，形成一體兩翼嘅辦學體系。嗰年重升級到省一級學校。
* 2007年12月：學校升級成廣東省第一批國家級示範性普通高中同第一批廣東省普通高中教學水準優秀學校。
* 2011年：喺嶺南灣畔恢復返公辦初中。

事件
--

### 校外出血案

2013年6月8號上晝11點半（UTC+8）啱啱結束高考無耐，學校門口出咗單血案，有位高三（８）班嘅19歲嚴某考生喺學校正門對面嘅大口九飲吧買嘢飲時，俾宋某用刀銡傷咗，第一時間俾白車送到附近嘅廣鋼醫院，後嚟轉到廣醫三院搶救，最後無大礙。

據部分現場目擊者透露，案發之前有位卅幾歲嘅犯罪嫌疑人宋某一直喺大口九飲吧等高三（８）班嘅嚴某考生出嚟。當日11點半，嚴某喺學校出嚟時俾宋某直接銡傷。事發後，廣州市招考辦通知各個考點加派安保，確保考生安全出入考場。根據公安調查，初步懷疑犯罪嫌疑人宋某同嚴氏考生嘅阿爸阿媽有拗撬，從而有預謀噉向嚴某搞報復行動。

### 懷疑諾如病毒感染

2016年2月27號，有學校家長同學生反映當日凌晨同朝早，有學生集體腹瀉同嘔吐癥狀，懷疑集體食物中毒。當日好多學生話食咗學校飯堂啲餐餸之後又屙又嘔，集體嚟嗮隔籬嘅廣鋼醫院睇病。校方收到料後向食堂、宿舍、課室同飲水機搞全面清潔同消毒。當日申時中段，據荔灣區疾控中心鑒定，初步排除食物中毒嘅可能，懷疑呢次集體又屙又嘔同諾如病毒傳染有關。

註同攷
---

註
1. ↑  呢度講嘅係1976～1981年期間，喺芳村白鶴洞地區嘅廣州市外國語學校，唔關南沙嗰間學校嘅事。

攷

1. ↑  广州：高考生出校门遭刀捅 凶手与其父母有过节 YouTube
2. ↑  广州：高考生出校门遭刀捅 凶手与其父母有过节 腾讯视频
3. ↑  真光学子餐后又屙又呕 互聯網檔案館嘅歸檔，歸檔日期2016年2月28號，. 廣州日報 （2016-02-28 A3版）

睇埋
--

* 真光實驗學校
* 廣州市真光中英文小學
狹義（紅色）同廣義（加埋橙色）嘅斯堪的納維亞
**斯堪的納維亞**（粵語：Si1 ham1 dik1 naap6 wai4 aa3；瑞典文：Skandinavien）係北歐一個文化地區，狹義上係指挪威、瑞典、丹麥呢三個歷史同文化關係密切嘅國家，廣義上包埋芬蘭同冰島。屬於挪威嘅斯瓦爾巴群島同揚馬延島以及屬於丹麥嘅格陵蘭一般都唔被當做斯堪的納維亞嘅一部份。呢個地區大部份嘅疆土都喺斯堪的納維亞半島上面。

人種上嚟講，斯堪的納維亞人嘅祖先係本來住喺丹麥南部一帶，後來向北遷徙嘅日耳曼人。冰島人因為多數係古北歐人嘅後代，通常都被視為斯堪的納維亞人。另一方面，雖然芬蘭嘅主要居民係唔屬於日耳曼系嘅芬蘭人，但係因為地理位置嘅原因會被當做斯堪的納維亞嘅一部份。

斯堪的納維亞最多人住嘅係暖一啲，屬温帶氣候嘅南部地區。喺北面，斯堪的納維亞一路延伸去到北極圈，但因為有由墨西哥嚟嘅暖海流，以咁高緯度嘅地方嚟講唔算好凍。

地理
--

斯堪的納維亞嘅地理好多樣，最出名嘅有挪威嘅峽灣、斯堪的納維亞山脈、丹麥嘅低地平原，同埋瑞典同挪威嘅群島。瑞典亦都有好多冰河時期留低嘅冰磧同湖泊。

瑞典最南部同丹麥嘅氣候似西歐國家。中部地區－由挪威首都奧斯陸去到瑞典首都斯德哥爾摩－屬於潮濕大陸氣候，但再北小小就會變做亞寒帶氣候同挪威北角嘅雪原氣候。斯堪的納維亞山脈阻住西南面嚟嘅温暖潮濕空氣，令到瑞典同挪威北部冇乜雨落同好凍。

根據紀錄，斯堪的納維亞史上最暖嘅溫度係喺瑞典 Målilla 度到嘅攝氏卅八度，而最凍嘅温度係喺瑞典 Vuoggatjålme 錄到嘅攝氏零下五廿二點六度。

語言
--

斯堪的納維亞嘅語言大部份分別屬於北日耳曼語支同芬蘭-伏爾加語支。北日耳曼語支包括丹麥文、挪威文、瑞典文、冰島文同法羅文。丹麥文、挪威文、瑞典文三種語言至今仍然可以部份相通，即係話識其中一種語言嘅人，可以或多或少恁理解另外兩種語言。而由於冰島幾乎與世隔絕，因此冰島文受到嘅外來影響好少，千幾年來都無太大變化。識得冰島文嘅人，可以相對容易恁理解千幾年前嘅古諾爾斯文文獻。法羅文雖然同其他四種語言同源，但係唔能夠完全互通。

芬蘭-伏爾加語支包括芬蘭文同薩米諸語言。

註解同參考
-----

### 參考

1. ↑  Robert Lindsay. "Some Scientific Intelligibility Studies". *Academia.edu*.
2. 1 2  "Language". 冰島旅遊局. 原著喺2017-02-05歸檔. 喺2017-02-25搵到.
3. 1 2  "Icelandic (Íslenska)". Omniglot.com. 喺2017-02-25搵到.

睇埋
--

* 北歐五國
廣州市第十七中學嘅正門牌坊（小北路附近）廣州市第十七中學嘅正式正門
 **廣州市第17中學**（粵拼：gwong2 zau1 si5 dai6 sap6 cat1 zung1 hok6）
係中國廣東省廣州市嘅一間中學，喺越秀區小北路280號。呢間學校喺1929年創辦，之前係大中同嘉應呢兩間私立學校合併而成，直到1953年嘅公私改制之後先至合併而成嘅一間學校。

校服色
---

|  |
| --- |
| 廣州十七中嘅校服 |
|  |  |

呢間學校嘅校服色係　　嘅品種。

史
-

### 成立初期

其實呢間學校喺1929年嗰時由私立大中中學同埋嘉應中學合併而成，喺啱啱成立無耐，由於校舍分得比較散，加上校本部同高中部都喺仰忠街，而初中部就喺聚賢坊同榨粉街（而家係聚賢坊小學同廣州市豪賢中學）嗰邊，嗰時由於學校冇乜錢搞到幾乎冇乜嘢嚟辦學，但係由於佢哋有幾慳就用得幾慳，結果俾社會人士讚，而有好多人入嚟嗰度讀書。而校區就喺1932年嗰時揀咗喺蟹崗嘅濂泉邊嗰度（而家嘅小北路附近嘅東濠涌邊嗰頭）搞間學校，直到1936年先至起好。嗰時租原先喺仰忠街同聚賢坊嘅校址就取消咗，凈係留返榨粉街畀初一嘅新生嚟榨粉街嗰頭讀。嗰時學校入咗穩定嘅發展時期，喺1934——1937年期間，學生人數去到1300——1500人，係嗰時廣州市三大私立學校之一。

#### 所謂「嘉應中學」

嘉應中學係嘉應嘅五縣（梅縣、興寧、五華、蕉嶺、平遠）嗰時喺廣州嘅出名人士——陳伯威、李伯鳴、曾魯、劉偉崧、劉飛航等人喺1948年辦嘅一間學校，喺而家小北路嘅朱紫寮嘉應山莊（而家係越秀公園嘅一間酒樓）。而呢間學校喺1953年7月就同私立大中中學合併咗。

### 抗日戰爭時期

1931——1935年，嗰時學生就猛咁搞讀書會嚟整閱讀進步書刊傳播中國共產黨嘅抗日救亡主張；甚至喺「—二·九」運動之前，廣州嗰頭有黨嘅地下週邊組織中國共產主義青年同盟活動吸引咗一大批私立大中中學嘅盟員過嚟參加。就喺1935年12月31號，大中中學有好多學生參加咗中山大學學生搞嘅抗日救亡示威大遊行同紀念沙基慘案嘅遊行。

喺抗戰嗰時，由於學校分佈得比較散，加上校址成日變。喺1937年7月9號俾蘿蔔頭炸嗰陣，當局要求各大中學搬出廣州嚟避開啲蘿蔔頭，而私立大中中學喺南海縣（而家係南海區）九江鎮嗰度搞分校。嗰時由於喺廣州小北嘅大中中學係一篇鄉下嘅地區，所以就繼續開課，但由於俾日本仔猛咁搞搞震，時開時停，搞到佢哋有時去九江嘅分校嗰度上課避難。到咗1938年8月重喺香港新界粉嶺嗰度搞校址嚟辦香港大中中學搞初中同高中，而學生除咗一部分舊生之外，重招收咗批由廣州轉到香港嘅學生。1938年10月21號，由於日本仔攻陷羊城，廣州同九江嘅私立大中中學全部停辦，搞到有部分校董都一窩蜂噉嚟嗮香港大中中學入邊；甚至喺1939年2月重喺香港般含道同九龍城侯王道嗰邊搞校址，而粉嶺大中中學就搬到市區。直到1939年7月就停辦咗般含道嗰邊嘅校址，將學生統—集中到九龍城嘅侯王道校址上課，同時重喺九龍城太子道搞咗學生宿舍嚟畀去香港讀書嘅學生住宿。甚至連太子道嘅校舍都搞咗間小學。

1940年夏，喺台山同開平—帶嘅私立大中中學學生，由於抗戰搞到未能完成學業，要求喺當地起分校解決就地就讀問題。嗰時就喺開平嗰度搞咗間赤坎大中中學，甚至將開平赤坎土埠嘅東南大戲院同隔籬嘅一間攴攴齋嚟做校址。香港大中中學重派咗校長嚟赤坎度搞校務，後嚟日軍霸咗香港之後先至將香港大中中學停辦咗。而開平嗰邊嘅赤坎大中中學雖差唔多淪陷，但佢哋重係繼續上課。喺1942年3月3號日軍殺到開平赤坎之後，赤坎大中中學就搬到陽春縣（而家係陽江市陽春市）嘅河朗墟入邊。由於當地嘅封建惡勢力喺度猛咁搞搞震冇幫襯，學校辦咗一個禮拜就停咗。而私立大中中學從此就結束咗佢嘅幾次學校搬走嚟繼續教學嘅歷史任務。嗰啲大中中學嘅分校喺1947年冚唪唥一窩蜂噉返嗮嚟廣州嘅蟹崗道複辦。

### 大中中學同嘉應中學嘅合併

喺1953年7月—10月大中中學同嘉應中學話要聯合辦學先至改名做「大中嘉應聯合中學」。而學校就用咗嘉應嘅財政勢力喺蟹崗道同錦華坊嗰邊買咗三幢大樓嚟做教工宿舍同女生宿舍。而1953年10月14號，大中嘉應聯合中學就改成公立學校而改名做而家嘅「廣州市第十七中學」。喺學校改成公辦之後就出咗一大批猛人出嚟。

### 文革時期

喺1966—1976年嘅文革期間，呢間學校費事俾嗰時嘅破四舊風氣影響，大部分嘅師生就跟住學校而行過一段艱難嘅蹉跎歲月。嗰時重出咗幾批嘅改革開放勇士出嚟。喺文革結束咗之後，歷史就翻開咗新嘅一頁，而十七中嘅廣大師生嘅革命精神就俾人猛咁讚。

### 改革開放之後

而學校喺1980——1984年搞咗一次整頓之後，甚至喺1984年提出咗校訓。由於嗰時學校喺度猛咁搞教育改革先至出咗新嘅成績出嚟，甚至俾上級領導部門讚咗好多次都有。喺2000年嗰時變成廣州市一級學校。

攞過嘅獎
----

* 全國科技體育傳統校
* 全國青少年集郵活動示範基地
* 廣東省普通高中教學水準優秀學校
* 廣東省一級學校
* 廣東省綠色學校
* 廣東省中小學校長培訓基地
* 廣東省現代教育技術實驗學校
* 廣東省全國教育統一考試定點考場
* 第六屆廣東教育學會教育管理專業委員會理事會理事單位
* 廣州市義務教育規範化學校
* 廣州市心理健康教育示範學校
* 廣州市安全文明校園示範學校
* 廣州市依法治校示範校
* 廣州市德育示範校
* 廣州市科技特色教育示範學校
* 廣州市食品衛生等級A級單位
* 廣州市人防教育先進單位
* 廣州市中小學教師資訊技術全員培訓考核優秀組織單位
* 廣州市民主管理工作星級（★★★）單位
* 廣州市巾幗文明崗
* 廣州市三八紅旗集體
* 廣州市教育工作先進單位
* 廣州市高中新課程實驗樣本學校
* 廣州市發展性教學評價實驗學校
* 廣州市青少年科技教育活動先進集體
* 廣州市教育統一考試先進考場
* 越秀區科普教育基地
* 越秀區科普工作先進單位
* 越秀區中小學科技教育工作先進單位
* 越秀區教育局先進基層組織
* 越秀區教育局先進基層團組織
* 越秀區教育系統綠化、衛生、後勤管理工作先進單位
* 越秀區校園安全工作先進單位
* 越秀區交通安全先進集體
* 越秀區三年辦學水準達標單位
* 越秀區校園禁毒活動先進單位
* 越秀區多媒體教育軟體最佳組織單位
* 越秀區教育系統特殊教育先進單位
* 越秀區創建文明城市"三年一中變"有功單位

附近嘅交通
-----

* 巴士：
小北花圈站、小北站
* 電車：
小北站
* 地鐵：
5號綫：小北站
呢篇文講同地理學意義上嘅大洋相對嘅大陸。搵緊通常直接簡稱為「大陸」嘅中國大陸嘅話，請睇〈**中國大陸**〉。
**大陸**從地理學意義嚟講，係指面積大過格陵蘭嘅陸地，並且有別於「大洲」，地球上最大嘅大陸係歐亞大陸，最細嘅係澳洲大陸。

地球上共有5塊大陸：歐亞大陸、非洲大陸、美洲大陸、南極洲大陸、澳洲大陸。

從地質上嚟睇一個大陸除咗位於海平面上嘅陸地部分外，重包括環繞住佢嘅大陸架。大陸架嘅地殼平均密度係2.8克/立方厘米，同大洋底嘅地殼平均密度（2.9克/立方厘米）差好遠，噉係因為兩種地殼嘅組成部分同埋形成過程唔同—大陸嘅成份大致接近花崗岩（比較多二氧化矽），厚度亦都多好多。用依個標準，地質學家提出多一個「隱形」大陸，叫做西蘭大陸，而佢包括咗紐西蘭、新喀里多尼亞同佢哋附近一大片冇露出水面嘅厚地殼。

因為板塊運動，各大陸亦都經歷過唔同嘅離離合合。地質學家都同意所有嘅大陸都係由二億年前嘅一個超級大陸—盤古大陸分裂而成。

睇埋
--

* 島

| * 睇
* 傾
* 改
地球（拉丁文：Terra） |
| --- |
| 地球科學（地球物理學 · 地球化學） · 地球史 |
| 大陸 | 
* 歐亞大陸（亞洲 · 歐洲）
* 非洲
* 北美洲
* 南美洲
* 澳洲
* 南極洲

 |  |
| 大洋 | 
* 太平洋
* 印度洋
* 大西洋
* 北冰洋
* 南大洋
* 世界大洋
* 深海
* 洋流

 |
| 地質 | 
* 地球嘅結構
* 地球引力
* 地磁場
* 地殼（板塊構造 · 地殼變動）
* 地球地質史（地球嘅年齡 · 地質時代）
* 侵蝕

 |
| 大氣層 | 
* 對流層、平流層、中間層、熱成層、散逸層同臭氧層
* 空氣
* 天氣
* 氣候（氣候變化 · 全球變暖）

 |
| 生命 | 
* 生物圈
* 無生源論
* 生物群系
* 生態學（生態系統）
* 生命進化史
* 人類（人類進化）

 |
| 地理學 | 
* 地
* 海
* 洋
* 極地
* 方位
* 時區
* 地圖學（地圖 · 世界地圖）
* 地球儀
* 衛星影像
* 虛擬地球
* 全球定位系統

 |
| 社會文化 | 
* 文明
* 世界
* 世界史
* 國
* 世界經濟
* 國際關係
* 全球化
* 地球村
* 世界地球日

 |
| 行星科學 | 
* 地球自轉
* 地球軌道
* 月光
* 太陽系
* 地球位置
* 太陽系嘅形成同演化
* 類地行星
* 地球嘅將來（人類生存威脅）

 |
| 地球類 |

|  |  |
| --- | --- |
| 權威控制 | 
* GND: 4332546-4

 |


|  |  |
| --- | --- |
| Stub icon | 呢篇同地理學有關嘅文係楔位文。歡迎幫維基百科擴寫佢。睇 • 論 • 改 • 歷 |
渡船角上嘅文華新村
**文華新村**係香港一個大屋苑，喺於九龍油麻地嘅渡船角。佢起喺佐敦道同渡船街交界。1963年香港年報講，係當時最大嘅私人屋苑。呢條村發展商係嘉年企業。

文華新村一共8棟樓，全部用「文」字開頭，因此又叫**八文樓**。文華新村前身係油蔴地碼頭倉庫，同埋中華煤氣公司舊煤氣廠。嘉年企業喺1955年購入，1961年發展成住宅大廈。而油蔴地小輪就將碼頭搬到渡船角，起咗佐敦道碼頭兼巴士總站。文華新村有呢個交通之便，吸引唔少中產階級人士居住。開售嗰陣，文華新村三千幾個單位，以接近1.6億賣出，令發展商賺到盤滿砵滿。

文華新村8棟樓之間，全部有街道間隔，大廈好似「田」字形咁，有四排，一排兩棟。文華新村原本三面環海，好多單位有全海景。之不過，1990年代，香港政府搞玫瑰園計劃，喺佢周圍填海，文華新村變成內陸地段。

2000年代，文華新村已經四十年，設計已經過時，內外陳舊。佢多幢大廈相連設計（但唔互通），幫咗罪犯匿埋同走佬，因為咁治安差咗。連賊王季炳雄都匿過喺度。2003年12月24號凌晨3點幾，香港警察飛虎隊破門入文景樓1229室，逮捕季炳雄，重喺屋裏面搵到大批槍械同手榴彈，成為當時大新聞。文華新村嘅獨特環境，引到唔少電影取景，好似杜琪峰執導嘅《大事件》，就喺呢度拍。

文華新村未來會喺三條鐵路中樞附近，文華樓南面，過小巴站同佐敦道，有柯士甸站、九龍站同埋佐敦站。

治安較舊時好，有夜市食肆林立，出夜街唔會靜英英，無有怕。當地新住戶夾雜南亞人，佢哋多數有宗教信仰，頗爲善良。

樓名
--

|  |  |
| --- | --- |
| * 文昌樓
* 文耀樓
* 文輝樓
* 文景樓
 | * 文蔚樓
* 文苑樓
* 文英樓
* 文華樓
 |

出名嘅住客
-----

* 成龍、洪金寶
* 周星馳
* 陳曉華

出面網頁
----

|  |  |
| --- | --- |
|  | 維基同享有多媒體嘅嘢：**Man Wah Sun Chuen** |

* 文華新村
| How to read a taxoboxHow to read a taxobox**一球懸鈴木** |
| --- |
|  |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 松柏門 Coniferophyta |
|
|
|
|
|
|
|
| 綱 | 松柏綱 Coniferopsida |
|
|
|
|
|
| 目 | 薔薇目 Proteales |
|
|
|
|
|
|
|
|
| 科 | 懸鈴木科 Platanaceae |
|
|
|
|
|
| 屬 | 懸鈴木屬 *Platanus* |
|
|
|
|
|
|
|
| 種 | **一球懸鈴木 *P. occidentalis*** |
|

 |
|
| 二元學名 |
| ***Platanus occidentalis***L. |
|
|
|
|
|
|
|
|
|
|
|
|
|
|
|

 **一球懸鈴木**（粵拼：jat1 kau4 jyun4 ling4 muk6）
（學名：*Platanus occidentalis*），又嗌**美國梧桐**（mei5 gwok3 ng4 tung4），係懸鈴木科懸鈴木屬嘅落葉喬木，原產北美地區，家下喺美國中南邊緯度偏北兼經度偏東地區、中國大陸華中同華北、東北地區先至搵到。

佢既係庭蔭樹同行道樹之一，又係種淨化環境植物。

樣
-

植株高40m多啲，樹皮有淺溝。葉闊蛋形，羽狀淺裂，樣有啲似加拿大國旗中間個符號噉，長同闊都係10～22mm，但闊度多數細過長度些少。花單生，頭狀花序，圓球形；每年5月開花。果屬堅果，有刺，樣似波子，直徑約3cm；每年9～10月結果。

用途
--

植株多數都喺路邊、市區啲街心、公園、工廠周邊攞嚟做綠化用樹，喺公園亦可以做行道樹。啲莖喺美國好多時攞嚟做木材，出手工藝品、傢俬同藝術品。

連出去
---

* 一球懸鈴木 柴娃娃植物網
* 一球悬铃木 Platanus acerifolia Willd. 花卉图片信息网
**耆樂警訊**（英文：**Senior Police Call**；縮寫：**SPC**）係香港一個畀55歲或以上長者提供具有警方資訊同多方活動嘅平台，與長者建立滅罪夥伴關係以宣揚防罪訊息，喺2014年2月成立，總部設於警察公共關係科。

背景
--

香港近年長者人口嘅比例顯著上升，根據統計處數字顯示，去到2029年每4個人之中有1個係65歲以上長者。有見及此，各警區早喺2006年開始，已經推行各式各樣嘅長者計劃，目的係宣傳防罪、交通安全等訊息，希望可以畀有豐富社會經驗嘅一班長者盡展所長，對長者社群同社區繼續作出貢獻。為達至更大效益，「耆樂警訊」喺2014年2月喺警隊全面進行，並成立「耆樂警訊中央諮詢委員會」，為呢個計劃嘅長遠發展提供重要同具有策略性嘅意見。

計劃目的
----

* 加強警方與長者社群嘅溝通；
* 與長者建立滅罪夥伴關係，以宣揚防罪訊息；
* 提升對長者嘅保護，減少佢哋成為罪案受害者嘅機會，提高佢哋嘅道路安全意識；
* 提供平台畀長者參與有意義嘅活動同繼續服務社會。

對象
--

* 55歲或以上；
* 健康狀況良好；
* 擁有正直同誠實品格；
* 具備良好嘅溝通技巧同團隊精神；
* 願意協助推行「耆樂警訊」嘅活動同宣揚計劃。

睇埋
--

* 少年警訊

出面網頁
----

* 耆樂警訊嘅官方網站
* 耆樂警訊嘅Facebook頁 改維基數據
* 耆樂警訊宣傳影片
* 耆樂警訊報名表
唔好同**黃埔港**搞亂。

 **黃埔古港遺址**（粵拼：wong4 bou3 gu2 gong2 wai4 zi2）
，簡稱**黃埔古港**（wong4 bou3 gu2 gong2），係中國廣東省廣州市嘅一個旅遊景區，喺海珠區東北邊嘅石基村入面。

簡史
--

從大宋開始，黃埔村喺海外貿易出咗名，尤其喺明清時期逐漸發展成廣州對外貿易嘅外港。康熙廿四年（1685年），清政府開放海禁而喺江浙閩粵四個海關，而粵海關喺黃埔村南北嘅醬園碼頭一帶搞咗掛號口同稅館。但喺乾隆廿二年（1757年），由於清政府調整對外貿易政策，實行一口通商，將江浙閩三個海關取消咗，留返個粵海關嚟做對外貿易。喺嗰時，因為醬園碼頭一帶水比較深，啱嗮大型商業輪船嚟停，加上港口幾乎得佢一家獨大，尤其係鬼佬嘅船超多，搞到港口出現商貿繁榮現象。但鴉片戰爭之後，廣州嘅對外貿易逐漸俾上海頂住檔，加上醬園碼頭逐年出現淤塞現象，古港都逐漸冇嗮繁榮跡象。喺大清同治年間，黃埔港搬到長洲入面，但一直用緊「黃埔」嘅名。

另外，美國嘅中國皇后號同瑞典嘅哥德堡號都停過呢度。中國皇后號更加喺呢度開咗中美貿易嘅先河。

相
-

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 粵海第一關紀念館 |
| 粵海第一關紀念館  |

|  |
| --- |
| 粵海第一關紀念館嘅全景（由醬園碼頭邊望過去） |
| 粵海第一關紀念館嘅全景（由醬園碼頭邊望過去）  |

|  |
| --- |
| 鳳浦門樓 |
| 鳳浦門樓  |

 |

有關
--

* 黃埔港
* 南海神廟

註
-

1. ↑  哥德堡号阔别261年重回广州 鸣放14响礼炮向广州致敬(组图) 互聯網檔案館嘅歸檔，歸檔日期2016-03-05. 新浪 （2006-07-19）
2. ↑  中美第一船： 首航广州的"中国皇后号" 互聯網檔案館嘅歸檔，歸檔日期2016年3月10號，. 金羊网 （2009-03-03）

連出去
---

|  |  |
| --- | --- |
|  | 維基同享有多媒體嘅嘢：**黃埔古港遺址** |

* 黄埔古港遗址 蚂蜂窝
* 黄埔古港遗址 攜程旅遊
* 重访黄埔古港 拾遗海丝路昔日繁荣 人民网 （2014-08-25）
**黃埔軍校駐省辦事處**（粵拼：wong4 bou3 gwan1 haau6 zyu3 saang2 baan6 si6 cyu2）
係中國廣東廣州嘅民國建築，1924年2月起好，位置喺越秀區沿江中路239號。而家屬廣州市文物。

史
-

間嘢喺1924年2月成立黃埔軍校時，喺沿江中路近江灣一帶整咗籌備委員會，重喺4個月後成立黃埔軍校。黃埔軍校喺長洲成立後，原址改成黃埔軍校駐廣東省辦事處。8個月後雖然喺原址開搞中國青年軍人聯合會，但第二年連同孫文主義學會一齊解散，隨後成立咗黃埔同學會。黃埔同學會北上到江蘇南京後，海軍同學會又入嚟呢間嘢辦公。1987年7月俾廣州市人民政府公佈佢做市級文物。

2010年俾《廣州日報》記者發現改成酒吧用途，連門口牆上嘅「文物保護單位」嚿牌換成招聘廣告。嗰日酒吧喺每日21:00～02:00營業，令建築變成燈紅酒綠同花天酒地嘅場所。後嚟單嘢俾文物專家關注，話呢單係破壞文物最犀利嘅事件。文物部門收到投訴後嚴查呢單嘢。同年3月2號，廣州市文化局開咗情況通報會，重公佈咗點處理單黃埔軍校同學會舊址改成酒吧嘅事。後嚟廣州市文化局出命令要酒吧方將已破壞部分恢復原樣，重同工商部門合作，要求酒吧閂門大吉兼處理呢單違法行爲，及同軍校同學會舊址嘅業主單位——中國電信廣州分公司開始協商做合理保護同改做其他用途。而同學會嘅破壞情況同埋業主損失、責任等都畀嗮廣州市文化市場綜合行政執法總隊嚟睇實。

接待過嘅名人
------

* 廖仲愷
* 李濟深
* 王柏齡
* 鄧演達
* 葉劍英

風格
--

建築屬混凝土結構，座北向南，有3層樓高，佔地面積大概6市畝。

攷
-

1. ↑  〈黄埔军校同学会旧址建成酒吧？亟待专家复原〉. 《羊城晚报》. 鳳凰網. 2011-01-27.
2. ↑  〈黄埔军校同学会旧址变酒吧 广州责令恢复〉. 《中国广播网》. 中红网. 2010-03-03. 原著喺2020-03-15歸檔. 喺2017-03-18搵到.

睇埋
--

* 黃埔軍校舊址紀念館

連出去
---

* 黄埔军校同学会旧址 花城网
**黃埔軍校舊址紀念館wong4 bou3 gwan1 haau6 gau6 zi2 gei3 nim6 gun2**，又叫**黃埔軍校舊址wong4 bou3 gwan1 haau6 gau6 zi2**，簡稱**黃埔軍校wong4 bou3 gwan1 haau6**，係中國廣東省廣州市嘅一間革命歷史建築，喺黃埔區長洲北邊嘅珠江邊，深井村附近。呢間嘢係孫文負責搞嘅陸軍軍官學校，亦係廣州市嘅愛國主義教育基地同廣東省愛國主義教育基地、青少年國防教育基地。紀念館喺1984年成立，1988年俾中國國務院列入咗全國歷史文物保護單位。

主要紀念對象
------

呢間嘢之前叫「陸軍軍官學校」，係1924年孫中山喺蘇聯同中國共產黨一齊夾手搞嘅新型軍事政治學校。以創造革命軍挽救中國嘅危亡做宗旨，形成咗「親愛精誠，團結合作，為國愛民，唔怕犧牲」嘅校風，喺大革命時期為咗剷除軍閥同佢嘅封建勢力起咗好大嘅作用，尤其係北伐戰爭入面立咗不朽戰功。

佈局
--

而家嘅軍校重保存咗校本部、孫總理紀念室、中山公園、孫總理紀念碑、俱樂部、泳池、白鶴崗砲台、大坡地砲台、東征陣亡烈士墓園、教思亭、濟深公園、北伐紀念碑等。

睇埋
--

* 黃埔軍校

出面網頁
----

|  |  |
| --- | --- |
|  | 維基同享有多媒體嘅嘢： **黃埔軍校舊址紀念館** |

* 黄埔军校旧址纪念馆
* 黄埔军校网
* 黄埔当年
**日本生可樂**（粵拼：jat6 bun2 saang1 ho2 lok6）係一款日本嘢飲，後嚟響2023年7月嗰陣喺中國內地廣東一帶演變成一個極之流行嘅粵語網絡梗。事緣係廣東一位抖音嘅直播帶貨女主播夏老實用埋嗮啲天花龍鳳嘅言辭嚟推銷生可樂，結果反而畀一柞廣東網民串翻轉頭兼惡搞，其中最出名嘅係有位網民留言：「飲咗佢推介呢款生可樂之後，『賓周』都識旋轉同埋發光」。亦因為噉搞到「賓周」呢個粵語詞喺內地互聯網迅速普及，而家內地好多本身唔識粵語嘅人都知道咗「賓周」解乜。

背景
--

「生可樂」（日文：生コーラ）最早係百事可樂喺日本由三得利推出嘅嘢，所謂「生」，喺日文度係「新鮮」噉解，譬如「生啤」。「生可樂」採用物理滅菌，所以氣泡會多過平時啲可樂，亦可以保存得更耐，口感清爽啲。2023年4月，呢款「生可樂」喺中國內地上市，價錢高過普通可樂啲哚。

經過
--

廣東抖音博主夏老實係2023年7月嗰陣噏撈咗條片，片入面佢一路倒生可樂，一路用粵語讚佢浸味：

|  |  |  |
| --- | --- | --- |
| 「 | 我依家呢好少畀我屋企啲小朋友飲汽水㗎，但係如果要飲呢就一定要飲呢個日本進口嘅生可樂，佢被日本網友稱之為日本可樂界嘅天花板，保留咗活性酵母，所以你睇下佢啲泡幾鬼勁，特別持久㗎。嘩！真係一世人點都要飲翻次，你唔好覺得佢貴啊，點都要畀屋企人飲翻啲好嘢吖嘛。 | 」 |

|  |  |  |
| --- | --- | --- |
| 「 | 我從來都唔飲可樂嘅，我飲咗咁多年可樂，你真係唔好再飲國產嘅可樂，要飲，都係飲日本生可樂。 | 」 |

誇張嘅推銷言辭即刻引起網民反感，網民覺得佢盲撐來佬嘢，評論區好多用戶齊齊用粵語語音留言惡搞佢，而咁啱呢一排因為日本諗住倒核污水落海，網民就誇張噉形容飲咗生可樂之後，「賓周識旋轉發光」，甚至「成身生嗮賓周」，一嚟串翻呢位女網紅，二嚟暗諷日本嘅產品帶有輻射。

後嚟夏老實將呢條奶嗮嘢嘅片剷走咗，但係晨早就畀人單撈咗落嚟，而「生可樂」同「賓周」呢啲梗亦喺網絡上爆紅。

攷
-

1. ↑  日本生可樂｜廣東話誇張帶貨遭恥笑成抖音熱門梗
2. ↑  日本生可樂火了，它與普通可樂區別在哪 - 什麼值得買
3. ↑  「ペプシ〈生〉」登場！ 非加熱製法の"生コーラスパイス"を一部に使用
**廣州市城市規劃委員會**（粵拼：gwong2 zau1 si5 sing4 si5 kwai1 waak6 wai2 jyun4 wui6）
，又叫做**廣州市規劃委員會**，簡稱**市規委會**，係市政府處理廣州城鄉規劃（重要）決策嘅議事機構，喺2006年11月中成立。而一般規劃事務由市規劃局（國土規劃委）負責。

架構
--

### 委員會

第一屆（2006～2012）下設發展策略委員會同建築與環境藝術委員會兩個專業委員會。

第二届（2012～2017）下設主任委員會、城市交通及市政設施委員會、建築環境與文化藝術委員會同專家顧問小組。

第三届（2017～ ）下設主任委員會、規劃委員會、城市交通及市政設施專業委員會、地區規劃及城市設計專業委員會、城市更新專業委員會。

### 成員

根據委員會規定文件，由政府委員、專家同公眾代表委員兩部分構成，非政府部門成員係經遴選後由市政府出聘任書，屬政府嘅成員啲變動就跟著人事變動一齊變。委員會同下設各委員會主席即主任，由嗰屆市政府嘅正副首長兼埋。

主要職能
----

* 審議城市發展戰略規劃、市域城鎮體系規劃、城市總體規劃或分區規劃、專項規劃；
* 審議控制性詳細規劃草案、控制性詳細規劃嘅調整方案，核定重未編制控制性詳細規劃嘅地塊嘅規劃設計條件；
* 審議城市重大建設專案嘅選址意見；
* 審議城市設計同建築設計方面嘅地方性技術規則、規定等。

特點
--

規劃委員嘅推選係由政府組織搞掂埋嘅，委員會會議就喺市政府禮堂入邊開，通過官方微博等等實時發布會議啲決策。而規委會實際運作係冇乜制約嘅，存在濫權風險。

參考
--

1. ↑  广州市城市规划委员会成立 2006-11-15
2. ↑  〈印发第二届广州市城市规划委员会组成及委员名单的通知〉. 2012-08-14. 原著喺2018-02-02歸檔.
3. ↑  〈广州市人民政府关于印发第三届广州市城市规划委员会委员名单的通知〉. 2017-05-18. 原著喺2018-02-02歸檔.
4. ↑  〈广州市规划系统2006年度工作总结报告〉. 2007-05-18. 原著喺2018-02-02歸檔.
5. ↑  南都社論 (2014-06-27). 〈全程透明，广州规委会可更接地气〉. 南方都市報.

出面網頁
----

* 廣州市城市規劃委員會
* 广州市城市规划委员会组成及议事制度
**孫科**（1891年10月20號—1973年9月13號），字**哲生**，係大清同中華民國人。孫文獨仔。孫科曾任考試院、行政院、立法院等院長之職，係中華民國史上，唯一一個曾任三院院長職務者。

屋企同學歷
-----

後生嘅孫科
孫科係孫文個仔。佢老母係元配夫人盧慕貞。孫科喺廣東香山翠亨村出世。

一八九五年，佢同外婆移居夏威夷檀香山，喺檀香山中學畢業。之後喺美國柏克萊加州大學得文學士，哥倫比亞大學得理碩士；及哥倫比亞大學頒榮譽法學博士畀佢。

孫科先後有二妻一情人，一係妻陳淑英，生有兩仔兩女；二係同居情人嚴藹娟，生一女；三係二夫人藍妮，生一女。

### 仔女

孫科一九三八年出使法國，一家合照。孫科喺正中，由相左移右睇，最左係孫穗英，跟住係孫穗華，跟住到孫科，跟住係老婆陳淑英，重有細仔孫治強。大仔喺美國，唔喺相度。
孫科有兩仔四女。仔有孫治平同孫治強，女有孫穗英、孫穗華、孫穗芳同孫穗芬，人稱「四朵金花」。

* 孫治平，孫科大仔。中華人民共和國成立後，孫治平同細自己一歲嘅細佬孫治強，長居美國。一九六五年，孫治平陪老頭孫科返臺，擔任總統府國策顧問、中國國民黨中央委員、中國國民黨中央評議會委員等職、台灣電視公司副董事長等職，一九八零年起定居香港。二零零五年喺香港柴灣東區尤德夫人那打素醫院病逝。孫治平有一仔，叫孫國雄，一九四三年生。

* 孫治強，孫科細仔。返臺後懷才不遇，首次婚姻失敗告終。孫治強再婚後，生兩仔，孫國元同孫國升。孫治強晚景淒涼，生活拮据，身體欠佳。為咗醫病，佢只能夠喺台北市榮民總醫院附近租屋住。二零零一年喺美國因肺炎而撒手塵寰，享年八十七歲。孫治強有女孫嘉霖同孫嘉瑜，都旅居美國。

* 孫穗英，孫科大女，一九二二年出世，生一仔一女，仔林德傑，女林淑真。

* 孫穗華，孫科二女，一九二五年出世，有一仔兩女，仔張孔穎，女張樂文同張樂真。

* 孫穗芳，孫科三女，一九三六年上海出世，老母嚴藹娟，同孫科未婚同居有咗佢。之不過孫科另有所愛，孫穗芳無父愛中降世。孫穗芳曾著書《我的祖父孫中山》。

* 孫穗芬，孫科細女，一九三八年喺上海出世，老母藍妮係孫科二夫人。一九五五年，孫穗芬高中畢業，成為中華民國同台灣有史以來最年輕嘅空中小姐。佢生咗三個仔，孫忠仁、孫忠傑同孫忠偉。

* 另香港市面有傳，親共藝人石慧，即連續劇演員傅明憲阿媽，係孫科嘅私生女，因極之痛恨老豆，而投靠共產黨。[未記出處或冇根據]

事業
--

一九一七年，孫科返中國廣州，喺老頭孫文大元帥府擔任秘書。一九一八年到一九二零年，佢擔任非常國會參議院秘書兼廣州時報編輯。一九二一年，佢做廣州市長兼治河督辦。一九二二年，陳炯明逐孫文出廣州，孫科無做廣州市長。佢到香港籌款討伐陳炯明。唐繼堯幫孫文逐陳炯明。一九二三年二月，孫科再任廣州市長；十月，有份改組中國國民黨，獲指為國民黨臨時中央執行委員會委員，負責起草黨綱章程。一九二四年主持國民黨廣州特別黨部，六月同黃季陸合作提出《彈劾共產黨案》。

一九二五年七月，國民政府喺廣州開府，孫科任政府委員。一九二六年一月，孫科任國民黨中央執行委員；三月卅一號由上海坐龍山輪返廣州；五月第三度出任廣州市長。一九二七年三月，任國民黨常務委員，同埋國民政府常務委員；七月跟汪兆銘清共。一九二八年一月，佢同胡漢民、伍朝樞赴英德等地考察，起草《中國國民黨訓政大綱》，協助制定《中華民國國民政府組織法》；十月任鐵道部長同考試院副院長。一九三一年二月，蔣介石同胡漢民鬥，佢支持胡漢民；五月，參加非常會議，任廣東國民政府常務委員。九一八事變後，國民黨內尋求合作，任南京政府行政院長，但旋因政府財政拮据而被迫落台。一九三二年年底，孫科任立法院長，同憲法起草委員會委員長，主張結束黨治，還政於民。一九三六年主持起草同公布《五五憲草》，同埋組織中蘇文化協會。

抗日戰爭期間續任立法院長，同蘇俄談判，簽訂《中蘇互不侵犯條約》、《中蘇商務條約》。一九四六年一月，代表國民黨同中國共產黨協商，隨後跟蔣介石進攻共產黨佔領區。一九四七年四月任國民政府副主席。一九四八年初，競選第一屆行憲副總統，敗於李宗仁後，五月再任為立法院長；十一月，獲蔣委任做行政院長。蔣介石喺一九四九年一月下台，由李宗仁代任總統。孫科覺得南京不穩，將行政院遷往廣州，一度令李宗仁政府無法運作，亦無法同共產黨和談。中國共產黨一九四八年列出四十三名國民黨戰犯，孫科係其中之一。

一九四九年三月，孫科辭職，移居香港。一九五零年，遊經香港、巴黎、西班牙等地，一九五二年，定居美國洛杉磯，以種菜、讀書渡日。

一九六五年，孫科由美國去到台灣，任中華民國總統府高級咨議、考試院院長，一九六七年出任東吳大學董事長。

一九七三年九月十三號，孫科喺台北逝世，葬於台北市陽明山第一公墓。

逸聞
--

孫科後生嗰陣幾任性，喺一九二三年任廣州市長期間，曾因討伐陳烱明，爲滇桂軍籌軍餉，同素有芥蒂、時任大元帥府秘書長胡漢民衝突，引致孫文盛怒下，幾乎要親手槍殺佢。

註
-

1. ↑  孙中山怒斥孙科

睇埋
--

* 中華民國行政院院長
* 中華民國立法院院長
* 中華民國考試院院長

出面網頁
----

|  |  |
| --- | --- |
|  | 維基同享有多媒體嘅嘢：**Sun Fo** |

* 〈孫科(1891～1973)〉 (中文).
* 〈孫科：國父與黃克強先生革命之追憶〉 (簡體中文).

|  |  |
| --- | --- |
| 權威控制 | 
* WorldCat
* VIAF: 121841858
* LCCN: n85198326
* ISNI: 0000 0001 0940 0682
* GND: 1057567795
* SUDOC: 105954128
* NCL: 000001082
* NLA: 35531927
* NKC: vse20191046318

 |